Datum početka: 23.12.2021 Datum završetka: 15.03.2022\nSvaki podnosilac prijave može aplicirati za bespovratna sredstva u iznosu od 50.000 KM do 250.000 KM (bez PDV-a). Za svaki projekat, podnosilac prijave i partneri moraju osigurati vlastito sufinansiranje u iznosu od minimalno 15% ukupnog iznosa prihvatljivih troškova investicije bez PDV-a (tj. minimalno 15% sufinansiranje podnosioca prijave i partnera i 85% finansiranje kroz mjeru podrške od strane Projekata EU4AGRI).\nKrajnji rok za podnošenje prijava je 11. mart 2022. godine.\nProces prijava omogućen je isključivo elektronskim putem, koristeći online sistem javnipoziv.undp.ba ili direktno putem ovog linka.\nPodnesite prijavu na Javni poziv za ruralni turizam\nPročitajte više u korisničkom uputstvo za podnosioce prijava putem online sistema projekta EU4AGRI, te pogledajte video instrukcije za registraciju i prijavu, te korištenje ovog online sistema, putem ovog linka.\nPrilog II Budžet projekta (ažurirano 22.02.2022.)\nPogledajte do sada pristigla pitanja & odgovore


"U toku je detaljna analiza poslovanja banke, a obavezujuće ponude očekujem do 2. decembra od sve četiri zainteresovane kompanije", precizirao je Mali.\nGovoreći o ekonomskim reformama Vlade, na privatizaciju Komercijalne banke se osvrnuo i šef misije MMF Jan Kes Martijn. On je na konferenciji za novinare u Vladi Srbije ocenio da je finansijski sektor u Srbiji stabilan. Tom prilikom je pohvalio reforme Poreske uprave, kao i rad na privatizaciji Komercijalne banke.\nZa kupovinu Komercijalne banke, podsetimo, stigle su četiri neobavezujće ponude.\n"Još uvek ne možemo da govorimo o imenima, ali mogu da vam kažem da je reč o tri banke, među kojima je jedna domaća, i jedan strani fond, rekao je nedavno za "Blic" ministar finansija.\nViši trgovinski sud u Splitu odlučivaće ove jeseni o navodnim potraživanjima hrvatske države od 700 miliona evra prema Jugobanci a.d. Beograd u stečaju, a ukoliko potvrdi odluku nižeg suda da prizna ta potraživanja, Hrvatska bi mogla pred srpskim sudovima da traži priznavanje strane sudske odluke i svojstvo poverioca u glavnom stečajnom postupku koji se vodi u Srbiji.\nNemačka kompanija Opal Gastransport, operator gasovoda Opal, ograničila je Gaspromu pristup tranzitnim kapacitetima gasovoda, zvanično je juče saopštila Savezna agencija za mrežu Nemačke.\nMađarska bankarska grupacija OTP potpisala je danas ugovor o preuzimanju 99,73 odsto udela u slovenačkoj SKB banci.


Sajber hronika, 29.07.2011, 12:08 PM\nTien Truong Nguyen, 34-ogodišnjak iz Kalifornije, SAD, osuđen je na zatvorsku kaznu u trajanju od 12 godina i sedam meseci za učešće u fišing prevari kojom je oštećeno više od 38000 ljudi.\nOn je, zajedno sa rumunskim fišerima, dovodio korisnike na veb sajtove napravljenim tako da izgledaju kao sajtvi legitimnih finansijskih institucija. Nakon što bi žrtve unele tražene podatke na sajtove, on bi prodavao tako prikupljene podatke svojim saradnicima Stefani Ruld i Rajanu Prajsu, koji bi potom koristili te podatke za podizanje novca uz pomoć lažnih lažnih kreditnih kartica i kupovinu proizvoa u prodavnicama Wal-Mart koje bi potom prodavali.\nZa manje od dva meseca oni su oštetili prodavnice Wal-Marta širom Kalifornije za skoro 193000 dolara.\nPolicija je uhapsila Nguyena u januaru 2007. godine pronašavi pri tom ukradene podatke, među kojima su bili i brojevi kreditnih kartica, koji pripadaju žrtvama ove prevare. Policija je takođe pronala i 20 veb šablona koji su korišeni za pravljenje lažnih veb sajtova servisa kao što je eBay i sajtova lokalnih banaka.\nBraneći se od optužbi za prevare, okrvljeni je rekao da je njegv motiv za učeše u ovakvoj prevari bila brza zarada. On je navodno želeo da odustane u nekom trenutku od toga, ali mu je novaac bio potreban jer je zavistan od metamfetamina od svoje 15. godine.\nNguyen je emigrirao u SAD kao trogodišnjak, ali bi ipak, pored toga što ga je sud strogo kaznio mogao da se suoči i sa deportacijom zbog krivičnog dela koje je počinio.


Partners & Orka, reklamna agencija iz oblasti ljudskih resursa za svog renomiranog klijenta "BALKAN FOOD LOGISTICS" d.o.o. iz Beograda radi zakup oglasnog prostor radi potražnje za radnicima na poziciji:\n-Pripremanje i izdavanje pića,\n-Isporuka pića konobarima, briga o nabavci pića i namirnica, periodičan popis šanka, održavanje inventara i higijene šanka\n-Iskustvo u pripremi kafe na aparatu poželjno.\n-Poželjno ali nije neophodno iskustvo na poslovima šankera\n-30 minuta pauze za ručak.\n-Radno vreme u II smene, I smena od 06-14h, II smena od 12:30-20:30h.\n-Svaka druga subota radna, nedelja neradan dan.\nZainteresovani kandidati prijave mogu slati putem e-maila: [email protected]\nili lično dostaviti na adresu Durmitorska 14, Beograd radi intervjuisanja i prosleđivanja kandidata poslodavcu.


✔ Postoje li posebne ponude za letove iz Afganistana za Meksiko na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Meksiko?\n✔ Ako rezerviram let iz Afganistana za Meksiko, mogu li rezervirati ujedno i smještaj?\n✔ Koje avio-kompanije nude letove iz Afganistana za Meksiko?\nBudite sigurni, da na eSky.ba ponuda letova iz Afganistana za Meksiko uključuje ne samo niskotarifne avio-kompanije, već i one koje su specijalizirane za visoki standard.


Keri i Štajnmajer razgovaraju o vojnoj pomoći Ukrajini - 12.03.2015, Sputnik Srbija\nKeri i Štajnmajer razgovaraju o vojnoj pomoći Ukrajini\nDržavni sekretar SAD Džon Keri i šef nemačke diplomatije Frank Valter Štajnmajer razgovaraju u Vašingtonu o mogućoj vojnoj pomoći ukrajinskoj armiji. 12.03.2015, Sputnik Srbija\npolitika, vesti, svet, ukrajina, nemačka, oružje\n09:00 12.03.2015 (Osveženo: 11:54 12.12.2016)\n© AFP 2022Keri i Štajnmajer u Vašingtonu\nDržavni sekretar SAD Džon Keri i šef nemačke diplomatije Frank Valter Štajnmajer razgovaraju u Vašingtonu o mogućoj vojnoj pomoći ukrajinskoj armiji.\nKeri je napomenuo da su SAD u sredu već donele odluku da pruže Ukrajini vojnu pomoć u iznosu od 75 miliona dolara. Između ostalog, govorilo se da ona obuhvata 230 terenskih vozila, bespilotne letelice, protivartiljerijske radare i komunikacionu i izviđačku opremu. Ukupna vojna pomoć SAD Kijevu za prošlu godinu iznosila je 200 miliona dolara.\nKeri je naveo da SAD i Nemačka imaju jedinstveni stav o pitanju konflikta u Ukrajini.\n„Mi insistiramo na tome da povlačenje naoružanja treba da poštuju obe strane i insistiramo, što je veoma važno, da Rusija prestane da podržava narušavanje teritorijalnog integriteta i suvereniteta Ukrajine“, rekao je Keri.\nŠtajnmajer smatra da „treba da sačuvamo pritisak na sukobljene strane“. On se pozvao na telefonski razgovor održan u sredu sa šefom ruske diplomatije Sergejom Lavrovom, tokom kojeg su se ministri složili da bi obe strane u konfliktu trebalo da prestanu sa svakodnevnim kršenjem primirja, kako bi se prešlo na narednu fazu ispunjavanja Sporazuma iz Minska.


Po hitnom postupku: Usvojen prijedlog rebalansa budžeta od 4.382 milijarde KM | BL Portal\nVlada Republike Srpske usvojila je danas Prijedlog rebalansa budžeta Srpske po hitnom postupku u iznosu od 4,382 milijarde KM, što predstavlja povećanje od 358 miliona KM u odnosu na ovogodišnji budžet, koji iznosi 4,024 milijarde KM, rekla je ministar finansija Srpske Zora Vidović.\nVidovićeva je rekla da je povećanje budžeta planirano za povećanje plata, penzija, socijalnih i boračkih davanja za šta će biti izdvojeno ukupno 167 miliona KM.\n“Pored toga, za povećanje investicija smo predvidjeli 90 miliona KM. Za subvencije u privredi i poljoprivredi rebalansom je planirano povećanje oko 40 miliona KM”, istakla je Vidovićeva na konferenciji za novinare.\nOna je naglasila da je budžet Srpske stabilan i likvidan.\nVišković o rebalansu budžeta: Sredstva idu na povećanje plata, penzija, socijalnih i boračkih davanja\nPo hitnom postupku: Vlada Srpske o rebalansu budžeta za ovu godinu\nTags: 4.382 milijarde KM, rebalans budžeta, usvojeno, Vlada RS


NAPADNUT „SRPSKI ZID PLAČA – KOSMETSKE ŽRTVE“ - Jutarnji GLASnik\nHomeVAŠ STAVNAPADNUT „SRPSKI ZID PLAČA – KOSMETSKE ŽRTVE“\nReagovanje Udruženja porodica kidnapovanih i ubijenih na Kosovu i Metohiji\nSOROŠEVIM PLAĆENICIMA SMETA „SRPSKI ZID PLAČA“ U BEOGRADU\n30. avgusta, na Međunarodni dan nestalih lica porodice kosmetskih žrtava su doživele šok.\nDragan Pjevač, predsedavajući Koordinacije srpskih uduženja je u svom pisanom govoru napao „SRPSKI ZID PLAČA – KOSMETSKE ŽRTVE“ u Beogradu. Umesto da traži hapšenje slovenačkih, hrvatskih, muslimanskih, albankih zločinaca zbog počinjenih zločina nad Srbima na prostoru bivše SFRJ, on je podmuklo tražio da se ukloni „SRPSKI ZID PLAČA“ postavljen ispred Narodne skupštine.\nKo je Dragan Pjevač?\nFoto. Media centar, promo\nOn je Srbin iz Hrvatske koji je tokom rata u Hrvatskoj otišao u Ameriku i po naredbi američke ambasade u Beogradu 2013. godine preuzima Koordinaciju srpskih udruženja. „Proslavio“ se na konferenciji REKOM-a, gde ga je direktorka REKOM-a Nataša Kandić javno pohvalila zbog govora koji je održao.\nZa govornicom je rekao: „Ja sam Dragan Pjevač, predsednik srpske koordincaije i pošto su ovde prisutne porodice albanskih žrtava, ja se u ime srpske koordinacije, javno izvinjavam albanskim porodicama žrtava čiji su članovi porodica bacani u masovne grobnice u Batajnici i Petrovom Selu kao TRUPCI“.\nPorodice kosmetskih žrtava su glasno negodovale.\n30. avgusta ove godine, ta ista koordinacija i njen predsedavajući nisu pozvali na obeležavanje tri, po broju članova najveća udruženja porodica žrtava: Republičku organizaciju poginulih i nestalih iz Republike Srpske, Udruženje kidnapovanih i ubijenih „Crveni božur“ iz Crne Gore i Udruženje porodica kidnapovanih i ubijenih na Kosovu i Metohiji.\nDragan Pjevač jedino ima podršku od Udruženja nestalih i Verice Tomanović i novonastalog Udruženja kosmetski stradalnici i Nataše Šćepanović koje dokazano finansira Fond za otvoreno društvo, Soroš fondacije i Međunarodni komitet crvenog krsta preko preko stranih fondova.\nDragan Pjevač i Olgica Božanić su Soroševi Srbi koji nisu hteli da podrže protestno napuštanje konferencije o nestaliima predsednika Vladine komisije za nestala lica Republike Srbije Veljka Odalovića održane u Zagrebu (28.08.2017 godine), već su ostali da odslušaju ustaški govor pomoćnika ministra hrvatskih branitelja Stjepana Sučića i svojim prisustvom tom izlaganju dali legitimitet svega rečenog protiv države Srbije.\nKoliko je Koordinaciji srpskih udruženja i predsedniku te koordinacije stalo do srpskih žrtava govori i činjenica da godinama odbijaju da posete spomen sobe „KOSMETSKE ŽRTVE“, a „SRPSKI ZID PLAČA“ bi da ruše.\nTags:SAOPŠTENJE, udruženje porodica kidnapovanih i ubijenih sa kosova i metohije


GRAĐANSKA VOJVODINA: SRAMNA OSLOBAĐAJUĆA PRESUDA ZA NEONACISTE - Magločistač\nPočetna U fokusu GRAĐANSKA VOJVODINA: SRAMNA OSLOBAĐAJUĆA PRESUDA ZA NEONACISTE\nPostavio/la: MagločistačObjavljeno: 09.04.2019 Kategorija: U fokusuNema komentara\nKoalicija nevladinih organizacija Građanska Vojvodina saopštila je danas da je “zaprešaćena” odlukom Apelacionog suda u Novom Sadu kojom je vođa zabranjene neonacističke organizacije Nacionalni stroj Goran Davidović oslobođen od krivične odgovornosti za fizički napad na učesnike Antifašističke šetnju “Stop fašizmu” u Novom Sadu 2007. godine i pozvala sudsku vlast da preispita tu odluku.\n“Oslobađanjem od krivične odgovornosti vođe zabranjene neonacističke organizacije Nacionalni stroj Gorana Davidovića, Apelacioni sud u Novom Sadu napravio je pravni presedan kakav čak ni Srbija odavno nije doživela. Izjednačavajući prekršajno i teško krivično delo, što je bez sumnje izazivanje nacionalne, rasne i verske mržnje i netrpeljivosti, sud je ustvari presudio svim građanima koje su Davidović i njegovi neonacisti napali 7. oktobra 2007. u Novom Sadu”, ocenila je Građanska Vojvodina u saopštenju za javnost.\nGrađanska Vojvodina je toga dana organizovala Antifašističku šetnju “Stop fašizmu” kao reakciju na bujanje fašizma i neonacizma u glavnom gradu Vojvodine, a neonacisti su se istog dana okupili u dvorištu Doma vojske gde su održavali zabranjeni skup “Marš za jedinstvo Srbije”.\nTom prilikom napali su građane koji su mirno šetali pored ograde Doma vojske, bacali kamenice i flaše i povredili nekoliko njih. Prvostepenom presudom utvrđeno je da je Davidović komandovao tim ljudima, a da su se neki od njih popeli na ogradu i nacistički salutirali u pravcu građana ispruženom desnom rukom.\nDavidović je 30. oktobra prošle godine osuđen u Višem sudu u Novom Sadu na godinu dana zatvora zbog pomenutog dela. Sud je tada osudio i Nedeljka Pešića na zatvorsku kaznu u trajanju od 14 meseci, ali je i njega Apelacioni sud oslobodio krivice.\n“Apelacioni sud je doneo ovu sramnu i neverovatnu odluku 6. marta, a u presudi piše da su Davidović i Pešić oslobođeni zbog poštovanja načela ‘Ne bis in idem’, pošto je protiv njih dvojice već vođen prekršajni postupak 2007. godine zbog remećenja javnog reda i mira. Tada je Davidović oslobođen zbog nedostatka dokaza, a Pešić je osuđen na 25 dana zatvora”, navodi se u saopštenju.\nGrađanska Vojvodina je upitala da li presuda Apelacionog suda znači da Davidović sada može slobodno da se vrati iz Italije u koju je pobegao od suđenja i da nastavi svoje pohode i napade na slobodomisleće građane u Vojvodini i Srbiji.\n“Protiv navedene odluke Apelacionog suda nije dozvoljena žalba, te je krivični postupak pravosnažno okončan. Ipak, protiv odluke Apelacionog suda može se podneti zahtev za zaštitu zakonitosti o kom odlučuje Vrhovni kasacioni sud. Stoga apelujemo na tužilaštvo u Novom Sadu da ozbiljno shvati moguće posledice sramne odluke Apelacionog suda i posegne za ovim vanrednim pravnim lekom. Time će se staviti u zaštitu slobodnih građana, a ne nasilnika i kriminalaca”, ocenjuje se u saopštenju.


Rusija zatražila garancije da Ukrajina nikad neće ući u NATO, Amerika odbacila prijedlog - Top Danas\nRusija zatražila garancije da Ukrajina nikad neće ući u NATO, Amerika odbacila prijedlog\n10/01/2022 Top Danas Politika, Svijet, Vijesti\nTokom današnjih pregovora između SAD-a i Rusije zamjenica američkog državnog sekretara Wendy Sherman nazvala je razgovor s predstavnikom ruske delegacije, zamjenikom ministra vanjskih poslova Sergejem Rjabkovim “iskrenim i direktnim”.\nPregovori u Ženevi održani su na inicijativu ruske strane. Podsjetimo, 17. decembra Ministarstvo vanjskih poslova Rusije objavilo je nacrt sporazuma sa NATO-om i Sjedinjenim Američkim Državama o sigurnosnim garancijama.\nPrema uslovima Ruske Federacije, SAD ne bi trebalo da stvaraju vojne baze na teritoriji zemalja bivšeg Sovjetskog Saveza koje nisu članice NATO-a, a alijansa treba da prestane da se širi prema istoku. Ruski portparol Sergej Rjabkov nazvao je pregovore “teškim”.\n“Razgovor je bio težak, dug, veoma profesionalan, dubok, konkretan, bez ikakvih pokušaja da se bilo šta uljepša, da se izbjegnu oštri uglovi. Stekli smo utisak da je američka strana veoma ozbiljno shvatila ruske prijedloge, izvršila njihovu dubinsku analizu”, rekao je diplomata.\nOn je kazao da su Moskvi potrebne garancije, a ne obećanja. Naglasio je da je nepristupanje Ukrajine i Gruzije NATO-u pitanje nacionalne sigurnosti Rusije.\n“Apsolutno je imperativ za nas da osiguramo da Ukrajina nikada neće postati članica NATO-a. Željeli bismo da se formula usvojena na samitu u Bukureštu 2008. godine povuče i zamijeni sa sljedećom: ‘Ukrajina i Gruzija nikada neće postati članice NATO-a“, rekao je Rjabkov.\nS tim u vezi dodao je da su Rusi umorni od praznih obećanja, poluobećanja, od pogrešnog tumačenja te da ne vjeruju SAD-u.\n“Potrebne su nam čvrste garancije, pravno obavezujuće garancije, ne obećanja, već garancije”, rekao je Rjbakov.\nOn je naglasio da je Moskva detaljno objasnila Washingtonu logiku svojih prijedloga i objasnila zašto je dobijanje zakonskih garancija o neširenju NATO-a apsolutni imperativ. Drugim ključnim pitanjima Rusija smatra dobijanje zakonskih garancija o nerazmeštanju udarnog naoružanja u blizini ruskih granica, kao i odbijanje “materijalnog razvoja teritorije država koje su pristupile NATO-u za period nakon 1997. godine”.\nPrema riječima zamjenika ministra vanjskih poslova, bez napretka na ovim temama rad na drugim aspektima biće upitan. Vojni blok, istakao je Rjabkov, treba da napravi korak prema ruskim prijedlozima za bezbjednosne garancije, a ne obrnuto.\nS druge strane Sherman je rekla da su Sjedinjene Američke Države na razgovorima o sigurnosnim garancijama jasno stavile do znanja da su spremne razgovarati o postavljanju projektila u Evropi, ali da se ne slažu sa ograničenjima za prijem novih zemalja u NATO. Ona je naglasila da se pregovori o bezbjednosnim pitanjima ne mogu završiti u kratkom roku – za dane ili sedmice.\n“Danas je vođena diskusija kako bismo bolje razumjeli jedni druge, kao i međusobne prioritete i brige. To nije bilo ono što se zove pregovori”, rekla je.\nPrema njenim riječima, SAD su ponudile Rusiji da se sastanu kako bi uskoro ponovo razgovarali o tom pitanju.\nKako je kazala Sherman, tokom razgovora američka strana je ruskoj nagovijestila da će posljedice invazije na Ukrajinu biti mnogo teže nego 2014. godine. Dodala je da SAD definišu deeskalaciju kao povratak ruskih vojnika u njihove kasarne ili obavještavanje SAD-a o tome koje se vježbe izvode u Rusiji i koja je njihova svrha.\n“Oni mogu dokazati da nemaju namjeru invazije tako što će vratiti trupe u kasarne ili nam reći koje se vježbe izvode i koja je njihova svrha”, rekla je američka glasnogovornica. Ona je dodala da SAD još ne znaju da li je Rusija spremna za ovu vrstu deeskalacije.\nSastanak između ruske i američke delegacije trajao je oko 7,5 sati a održao se iza zatvorenih vrata.


ŠVAJCARSKA VRATILA SRBIJU NA LISTU RIZIČNIH ZEMALJA: Evo koje mere su propisane za naše državljane prilikom ulaska u tu zemlju | Novosti.RS\nŠVAJCARSKA VRATILA SRBIJU NA LISTU RIZIČNIH ZEMALJA: Evo koje mere su propisane za naše državljane prilikom ulaska u tu zemlju\n21. 02. 2021. u 17:31\nSAVEZNA služba za javno zdravlje Švajcarske od ponedeljka, 22. februara proširuje listu rizičnih zemalja i područja sa povećanim rizikom od zaraze korona virusom.\nNa toj listi nalazi se Srbija, ali i još 30 zemalja i više rizičnih regiona iz Italije, Nemačke, Francuske i Austrije.\nKako je navedeno na sajtu BAG, svi koji od 22. februara budu ulazili u Švajcarsku, a stižu iz rizičnih područja, moraće da idu u desetodnevni karantin. Izlazak iz karantina moguć je posle sedmog dana, uz negativan test na korona virus i dozvolu koju izdaje kantonalna kancelarija.\nNekadašnja karantinska lista, koju su Švajcarci preimenovali u „listu rizičnih zemalja“, ažurira se na svakih 14 dana.\nNAJNOVIJI KORONA PRESEK: Preminulo 16 osoba, pozitivno još 2.518\n21. 02. 2021. u 15:02\nINDIJSKA STUDIJA POKAZUJE: Naočare tri puta smanjuju šansu za infekciju kovidom\nSrbija Švajcarska srpski državljani lista rizičnih zemalja Savezna služba za javno zdravlje Švajcarske\nI tot sa 4 razlicite inekcije


Korona virus: U Vojvodini za nedelju dana udvostručen broj zaraženih, protesti u Italiji zbog uvođenja restriktivnih mera | Luftika\n„Najteže je u Beogradu”, rekao je Kon i dodao da očekuje da se poveća broj pacijenata kojima je potrebno bolničko lečenje.\nNije isključio mogućnost pooštravanja mera i kaže da je „jasno da se ne može sedeti skrštenih ruku, ako se broj zaraženih bude povećavao”.\nPremijer Đuzepe Konte rekao je da se nada će ova odluka doneti mogućnost da „svi prodišu u decembru”.\nVodeći američki virusolog doktor Entoni Fauči kaže da bi vakcina protiv Kovida-19 mogla biti dostupna u Sjedinjenim Državama pre kraja godine ako se pokaže da je „sigurna i efikasna”.\n„Prvu vakcinu koja dođe u Srbiju ja ću da primim, Ana (Brnabić) će od drugog proizvođača, neko treći će od trećeg”, rekao je on i pojasnio da će oni vakcinu primiti kako bi stanovništvu pokazali da je dobra i da je važno da je i oni prime.


EU složna: Svi da “drukaju” o poreskim rajevima | SC Radar\nEU složna: Svi da “drukaju” o poreskim rajevima\nMinistri finansija Evropske unije dogovorili su se danas o novim merama kako bi naterali računovođe i banke da prijavljuju štetne poreske “šeme”.\nPrema novim propisima, koje je Evropska komisija predložila u junu, finansijski i poreski savetnici, uključujući “Veliku četvorku” računovodstvenih firmi (Dilojt, PwC, EY, KPMG), banke i advokati biće u obavezi da informišu vlasti o “potencijalno štetnim poreskim aranžmanima” koje planiraju njihovi klijenti.\n“To je novi napredak u oblasti poreskog zakonodavstva u Evropskoj uniji”, rekao je evropski komesar za porez Pjer Moskovici ministrima na kraju javne debate na okruglom stolu, na kom su se sve države složile sa reformom.\nKazne bi trebalo da budu “delotvorne, proporcionalne i preventivne”, kako bi odvratile kompanije od takvih planova, a države članice EU će zadržati diskreciono pravo u određivanju sankcija ili novčanih kazni na nacionalnom nivou. Članice EU su se složile sa kompromisnim tekstom bugarskog predsedništva EU, koje je malo ublažilo prvobitni predlog Evropske komisije.\nPrekogranični poreski aranžmani sa stranim jurisdikcijama koje imaju nultu ili “gotovo nultu” stopu korporativnog poreza moraće da se prijavljuju, uprkos prvobitnom protivljenju nekih vlada.\nMeđutim, ministri EU su odustali od zahteva da se prijavljuju poreske šeme s jurisdikcijama koje imaju korporativni porez “niži za 35 procenata od prosečne zakonom propisane stope poreza na dobit pravnih lica u Uniji”, što bi podrazumevalo obavezu da se prijavljuju i aranžmani sa zemljama čije su poreske stope oko 7 odsto.\nPojedine države su se usprotivile tome tvrdeći da će to “izazvat administrativni teret nesrazmeran ciljevima” novih pravila, dodaje Rojters, pozivajući se na radni dokument koji su pripremili bugarski zvaničnici koji sada predsedavaju EU.\nLuksemburg, Malta i druge manje članice Unije najviše su se opirale uvođenju strožih propisa za sprečavanje izbegavanja poreza, strahujući da bi oni mogli da naštete konkurentnosti. Ipak, njihovi ministri finansija su dali “zeleno svetlo” kompromisnom bugarskom predlogu.


Ministar unutrašnjih poslova Ze-do kantona Rifat Delić i policijski komesar Fahrudin Bečirović razgovarali su u sjedištu Ministarstva sa savjetnikom u Sektoru unutrašnjih poslova i javne sigurnosti delegacije Evropske unije u BIH Samirom Hadžimusićem. Razgovor je bio fokusiran na proteste nezadovoljnih građana na području Kantona i aktivnosti policije u vezi s tim.\n“Osim Zenice, najmasovnija okupljanja građana, ali i najveća materijalna šteta bila je u Zavidovićima i Visokom. Naši policajci nisi upotrebljavali silu, fizičkog kontakta sa građanima nije bilo, izuzev minimalne upotrebe hemijskih sredstava, odnosno suzavca”, rekao je ministar Delić. Istakao je da podržava 90% zahtjeva obespravljenih građana, ali i naglasio da je većina njih izmanipulisana i upotrijebljena u druge svrhe, te da su u ovom slučaju zakazale krovne agencije.\nKomesar Bečirović je istakao da su očekivani mirni protesti, ali je ipak policija postupila najbolje što je mogla u datim okolnostima i u skladu sa ustavnim rješenjma. Dodao je da je povrijeđeno skoro 40 policajaca, 5 teže, pričinjena je velika materijalna šteta, ali je najbitnije da niko nije izgubio život. Do sada je podnijet izvještaj Tužilaštvu protiv 54 lica, a radi se na identifikaciji ostalih.\nHadžimusića je interesovalo i kakvom opremom raspolažu naši policajci.\n“Mi smo izuzetni opremljeni sredstvima koja policajcima trebaju u normalnim okolnostima. Međutim, nedostaje nam adekvatna lična i kolektivna oprema za krizne situacije i kontrolu masa. Procedure za nabavku takve opreme traju dugo, ali mi smo već poduzeli neke korake”, pojasnio je ministar Delić.\nIz delegacije EU izrazili su spremnost da posredstvom IPA fondova obezbjede finansijska sredstva za nabavku opreme, prije svega, za Jedinicu za podršku MUP-a.


Časopis Industrija :: Barry Callebaut – iz Srbije do novih tržišta\nBarry Callebaut – iz Srbije do novih tržišta\nVodeći svetski proizvođač čokolada, uveliko radi na realizaciji svog projekta u ovom delu Evrope, tačnije u Srbiji.\nTo je bio odličan povod da porazgovaramo sa Stojanom Kemerom, generalnim menadžerom u kompaniji Barry Callebaut za Jugoistočnu Evropu.\nČasopis Industrija: Koliko trenutno kompanija Barry Callebaut zapošljava ljudi u svetu i koja je visina investicije za fabriku u Novom Sadu?\nStojan Kemera: Barry Callebaut je vodeći svetski proizvođač visokokvalitetnih čokolada i kakao proizvoda, kompanija koja poseduje i upravlja 60 fabrika širom sveta, zapošljava 11.500 radnika i koja je ostvarila prodaju od 6,9 milijardi švajcarskih franaka (6,0 milijardi evra / 7,1 milijardi dolara) u poslednjoj fiskalnoj godini.\nMi snadbevamo prehrambenu industriju (kompanije Nestle, Mondelez, Unilever su neke od naših ključnih klijenata) i sektor gastronomije (profesionalne korisnike u klasterima HoReKe, pekarstva i poslastičarstva).\nNaš fokus je na istraživanju, razvoju i inovacijama - nedavno smo stvorili četvrti generički tip čokolade u svetu - rubi; kapitalna inovacija koja se dogodila u industriji čokolade nakon 80 godina (poslednja takva inovacija je bio izum bele čokolade).\nNaša investicija u Srbiji je vredna oko 50 miliona evra.\nNjome želimo ojačati naše poslovanje u regionu Jugoistočne Evrope, gde smo već od 2012. komercijalno prisutni, i kojom uspostavljamo regionalno čvorište za proizvodnju i inovacije.\nUlagaćemo u kapitalno intenzivan, izvozno orijentisan proizvodni pogon čokolade koji će doneti najnovije tehnologije koje postoje u sektoru.\nInvestiramo i u obrazovne kapacitete jer želimo olakšati inovacije proizvoda i prenos znanja na lokalnu prehrambenu industriju i ugostiteljski sektor.\nNaši ljudi su temelj našeg uspeha - snaga naše organizacije potiče iz doprinosa svakog pojedinca.\nNastojimo da stvorimo konstruktivno okruženje uz poštovanje pojedinca, gde se podstiče stalni razvoj, strast, integritet, preduzetništvo i usmerenost na kupca.\nOsoblje fabrike će se obučiti i steći tehničke veštine širom naše mreže proizvodnih pogona u inostranstvu, kao i mreže lokalnih / regionalnih edukativnih CHOCOLATE ACADEMY™ centara za čokoladu.\nČasopis Industrija: U kojoj fazi su trenutno radovi?\nStojan Kemera: Planiramo da krajem jeseni budemo u mogućnosti da krenemo sa izgradnjom fabrike u Novom Sadu.\nFabrika će biti dizajnirana prema trenutno najsavremenijoj tehnologiji dostupnoj u industriji i uključiće najbolju poslovnu praksu iz naših proizvodnih pogona širom sveta, sa fokusom na pouzdanosti i efikasnosti.\nNabavka će se obaviti putem konkurentnog tendera, pri čemu ćemo koristiti samo renomirane dobavljače tehnologije koji se smatraju tržišnim liderima u ovom sektoru.\nČasopis Industrija: Da li je bilo dilema u odabiru zemlje u regionu? Zašto je odlučeno da se u Srbiji gradi fabrika?\nStojan Kemera: Odlučili smo da fabrika bude pozicionirana u severnom delu Srbije, jer je to centralna gravitacija sadašnjeg i budućeg portfelja klijenata.\nNovi Sad se nametnuo kao očigledno rešenje ovog izazova, pre svega - zahvaljujući odličnom logističkom rešenju i postojanju visoko kvalifikovanog akademskog i ljudskog kapitala.\nČasopis Industrija: Vaša kompanija važi za lidera u održivoj proizvodnji čokolade. Kako će se novosadska fabrika uklopiti u globalna nastojanja grupacije?\nStojan Kemera: Održivost je u središtu poslovne strategije Barry Callebaut-a od kada su njene matične kompanije počele s radom pre više od 150 godina.\nBarry Callebaut je više od čokolade i kakaa. To je socijalni projekat, koji obećava da će stvoriti održiv lanac vrednosti u proizvodnji čokolade do 2025. godine.\nNaš cilj je da se dokažemo sposobnim za nekoliko stvari – da u potpunosti iskorenimo rad dece iz lanca snabdevanja, da izvučemo iz siromaštva više od pola miliona uzgajivača kakaa, da svedemo deforestaciju i štetne emisije ugljen-dioksida na nulu i pozitivno utičemo na smanjenje već nastalih negativnih posledica istih, kao i da svi sastojci, ne samo kakao, koje koristimo u našim proizvodima dolaze iz 100% održivog uzgoja.\nOvim projektom želimo da Srbiju pozicioniramo na mapu sveta, dokazujući da je zaista moguće napraviti fabriku koja može da doprinese ostvarivanju najmanje dva od ovih ambicioznih zadataka - stvoriti postrojenje koje ne doprinosi bilansu emisije ugljen-dioksida i koje će koristiti sirovine od održivih izvora - od kojih će značajan deo biti lokalnog porekla.\nČasopis Industrija: Gde će se sve plasirati roba proizvedena u Novom Sadu?\nStojan Kemera: Geografska ekspanzija jedan je od strateških stubova kompanije i kroz ovu investiciju nameravamo da popunimo nedostajuću kariku u svojoj dobavljačkoj mreži.\nOna će nam dozvoliti da budemo blizu svojih klijenata u širem regionu i da ih efikasno snabdevamo visokokvalitetnom čokoladom i drugim konditorskim proizvodima.\nNovosadska fabrika će biti je pozicionirana u središtu obuhvatnog područja, koje je definisano u dva nivoa - oblasti za koje će fabrika biti od primarnog značaja, odnosno dostavljanje će biće gotovo u potpunosti iz fabrike u Novom Sadu i oblasti gde će se postići sekundarne koristi, tj. zemlje koje se uglavnom opslužuju iz drugih proizvodnih pogona.\nStrateška tržišta pružaju solidnu priliku Barry Callebaut-u da proširi svoje prisustvo, pri čemu 5 zemalja ima glavni značaj za korišćenje ove prilike mereno obimom potrošnje - Srbija, Bugarska, Rumunija, Grčka i Hrvatska.\nČasopis Industrija: Da li ste zadovoljni podrškom koju dobijate sa državnog, ali i lokalnog nivoa?\nStojan Kemera: Iz našeg iskustva, lokalne upravne institucije u Srbiji vrlo su profesionalne i usmerene na ostarivanje poslovnih ciljeva.\nPokazan je i visok stepen razumevanja potreba investitora.\nČasopis Industrija: Da li se već sada zna šta ćete proizvoditi u Novom Sadu i da li će drugi proizvođači moći da koriste neke od Vaših usluga?\nStojan Kemera: Proizvodiće se širok asortiman proizvoda za konditorski industrijski i zanataski gastronomski spektar klijenata.\nTu spadaju pre svega čokolada, kompaundi i punjenja na bazi čokolade i kakaa. Pored samih proizvoda, međutim, mi svojim klijentima nudimo kompletna rešenja za održivi razvoj i relevantno pozicioniranje na tržištu.\nVerujemo da je razvoj lokalne industrije kritični faktor uspeha za našu investiciju i naš poslovni model.\nMi to olakšavamo tako što omogućavamo našim klijentima da steknu fleksibilnost i izvrsnost u svom proizvodnom portfelju i omogućavamo im da stvore više dodatne vrednosti. Investicija će im omogućiti da imaju pristup najnaprednijoj tehnologiji za proizvodnju čokolade i da koriste fleksibilne proizvodne kapacitete.\nNa ovaj način naši klijenti mogu da se fokusiraju na nizvodne funkcije u svom lancu poslovanja koje su pritom i glavne tačke dodavanja vrednosti, a posebno na razvoj novih proizvoda, marketing i optimizaciju lanca snabdevanja i efikasnost distribucije.\nCilj nam je da utičemo na inovacijske sposobnosti naših klijenata kroz osnivanje našeg prvog CHOCOLATE ACADEMY™ centra u neposrednom geografskom okruženju, koje će ponoviti uspeh naše prethodne 22 akademije koje rade širom cveta.\nAkademije su centri za inovacije i razvoj proizvoda, motori za unapređenje poslovanja naših klijenata u kojima mogu da obrazuju i obuče svoju radnu snagu, dobiju pristup najnovijim trendovima u industriji i steknu konkurentsku prednost na lokalnom i međunarodnom tržištu.\nČasopis Industrija: Da li postoji plan da se neke od sirovina kupuju u Srbiji?\nStojan Kemera: Investicija će uposliti lokalne proizvođače sirovina, lokalne izvođače u sektoru transporta i logistike i mnogo dodatnih uslužnih biznisa.\nKada su u pitanju konkretne sirovine, kompanija uvozi kakao masu (kakao liker), kakao maslac i mleko u prahu iz inostranstva, koji su osnovni sastojci naših proizvoda.\nGde god je to moguće, nastojimo da koristimo sirovine lokalnog porekla - u slučaju Jugoistočne Evrope, to su mleko u prahu i šećer.\nTrenutno u Srbiji možemo da nađemo pouzdane količine i partnere za nabavku šećera, ali ne i mleka u prahu, tu su lokalni kapaciteti za industrijsku proizvodnju minimalni i ne mogu odgovoriti našim potrebama ali nadamo se da će se to promeniti i da ćemo imati pozitivan uticaj na taj proces.


Klub DF-a u Parlamentu FBIH: Probuditi usnulo Ministarstvo zdravstva Federacije BIH – Demokratska fronta\nKlub DF-a u Parlamentu FBIH: Probuditi usnulo Ministarstvo zdravstva Federacije BIH\n29. prosinca 2020. Fronta 0 Comment\nKlub Demokratske fronte u ZD Parlamenta Federacije Bosne i Hercegovine je danas pored niza amandmana i zaključaka uputio i zaključak koji je po našem mišljenju jedan od najbitnijih koji bi ovaj dom trebao usvojiti. Zaključak ima za cilj da probudi usnulo Ministarstvo zdravstva Federacije BIH i da krenemo u nabavku vakcina protiv COVID-19.\nSvjedoci smo da su zemlje iz regiona i ostatka svijeta već počele imunizirati svoje stanovništvo a u našoj zemlji još nisu pokrenuti ni pregovori. Ovim zaključkom se zadužuje Vlada FBIH da zajedno sa Odborom za zdravstvo Parlamenta FBIH krene u pregovore za iznalaženje načina za nabavku dodatnih količina vakcina protiv COVID-19.\nRok za realizaciju ovog zaključka je 30 dana, a o provedenim aktivnostima potrebno je izvijestiti Parlament najkasnije na narednoj sjednici.\nNa ovaj način u odluku o vakcini kao i njenoj nabavci donosiće struka, kao i stranke pozicije i opozicije. Time će sam proces biti maksimalno transparentan, a odluke će donositi ljudi iz struke. Ovakav način po našem mišljenju treba da bude primjer i ostalim nivoima vlasti koji ce donositi bitne odluke oko javnih nabavki i oko donošenja krupnih odluka.\nJedino zajedno možemo da pobijedimo ovu pošast i da izađemo iz krize, a sve u interesu građana koji su nas birali.


Najduži meč na Rolan Garosu, sjajan tenis Đerea i Nišikorija, na kraju presudilo iskustvo! - Sportske.net\nNajduži meč na Rolan Garosu, sjajan tenis Đerea i Nišikorija, na kraju presudilo iskustvo!\nDrama u meču Lasla Đerea i Keija Nišikorija.\nSrpski dan na Rolan Garosu - ko, kada i sa kim?Forma, podloga, vera... Evo zašto Đere može da dobije Nišikorija!Odlični Laslo Đere bez izgubljenog seta do trećeg kola Rolan Garosa! Neka se spremi sedmi nosilac!ATP - Đoković i dalje bezbrižan na vrhu, mali napredak ĐereaRG - Sjajni Laslo Đere!\nKei Nišikori će igrati u četvrtom kolu Rolan Garosa pošto je savladao Lasla Đerea u najdužem meču ovog turnira sa 6:4, 6:7, 6:3, 4:6 i 8:6. Meč je trajao 4 sata i 26 minuta.


Ministarstvo: Pojačane inspekcijske kontrole rada splavova - Izazov\nNovi magazin 1. avgusta 2020. 18:37\nMinistarstvo građevinarstva, saobraćaja i infrastrukture najavilo je danas pojačane inspekcijske kontrole rada ugostiteljskih objekata, jer kako je saopšteno, pojedini vlasnici splavova, uprkos preporukama o ograničenju rada u cilju suzbijanja epidemije, i dalje organizuju žurke i druge proslave, „vrlo svesni da time direktno krše propise“.\nInspekcija je od 17. jula sprovela nekoliko kontrola i napisala tri prekršajne prijave sa kaznama u rasponu od 200.000 do dva miliona dinara, zbog kršenja preporuka o ograničenju rada i sprovođenju mera za suzbijanje epidemije koroba virusa, navelo je ministarstvo u saopštenju.\n„Ukazujemo da ‘saopštenje brodarstvu’ (izdato 17. jula) predstavlja instrument za realizaciju mera koje je utvrdio (Vladin) Krizni štab, pri čemu se naglašava da nije zabranjen rad splavova tokom dana, već nakon 23.00 sata, kao i svih drugih objekata na kopnu“, navodi se u saopštenju.\nPo preporukama iz saopštenja brodarstvu, dozvoljeno je okupljanje najviše 10 ljudi na splavu, s tim što rastojanje između prisutnih mora biti najmanje 1,5 metar, a zabranjeno je organizovanje žurki i proslava, s obzirom da se time krše naložene epidemiološke mere zaštite stanovništva.\nSaopštenje o brodarstvu izdato je nakon što je Lučka kapetanija Beograd, tokom kontrola uočila organizovanje žurki, proslava i svadbi na Dunavu i Savi, čime su pojedini ugostitelji želeli da zaobiđu primenu naloženih mera Kriznog štaba koje se odnose na rad klubova, restorana i drugih objekata na kopnu.


Han podržao predlog da se uspostavi stalni dijalog poslovne zajednice balkanskih država\nBeta 4. jula 2018. 17:15\nEvropski komesar za proširenje EU Johanes Han podržao je danas u Beču, na sastanku ministara ekonomija učesnica Berlinskog procesa, zajednički predlog Evrokomora i Komorskog investicionog foruma zapadnobalkanske šestorke (KIF) da se uspostavi stalni dijalog poslovne zajednice regiona i evropskih institucija, kako bi se kompanijama olakšalo poslovanje, saopštila je Privredna komora Srbije (PKS).\nPredsednik PKS i predsednik Upravnog odbora KIF-a Marko Čadež rekao je da bi se „kroz dijalog blagovremeno markirali problemi s kojima se privrednici suočavaju i uz podršku EU brže otklanjale prepreke za poslovanje i investiranje u regionu“.\n„Sa evropskim zvaničnicima već se razgovara o tome da privreda regiona napredak u prihvatanju evropskih standarda, oseti i pre zvaničnog članstva u EU, kroz manje troškove poslovanja i veću konkurentnost pred stranim investitorima“, rekao je Čadež nakon ministarskog sastanka na kome je predstavljao poslovnu zajednicu Zapadnog Balkana.\nDodao je da je „ideja da se, kada se uskladi neki set propisa, deo toga odmah primenjuje i već sada olakša trgovina i investicije, ne čekajući da se sva poglavlja zatvore i država postane članica EU“.\nMinistri evropskih zemalja i šest zapadnobalkanskih ekonomija učesnica Berlinskog procesa odali su, po rečima Čadeža, priznanje zajedničkoj regionalnog privrednoj komori, osnovanoj jula prošle godine na samitu u Trstu za doprinos jačanju regionalne saradnje i sprovodjenju plana za uspostavljanje regionalnog ekonomskog prostora.\nUčesnici ministarskog sastanka, koji se održava uoči londonskog Samita o Zapadnom Balkanu, prepoznali su, prema rečima Čadeža, „napredak u razvoju dijaloga javnog i privatnog sektora i izgradnji konkurentnijeg regiona, zalaganje za otklanjanje barijera u medjusobnom poslovanju i stvaranje podsticajnijeg okruženja za privlačenje stranih ulaganja“.\nPosebno su, kako se navodi, pozdravili lansiranje onlajn investicione platforme koja region predstavlja kao jedinstvenu investicionu destinaciju, rekao je Čadež.\nMinistri ekonomija regiona i evropski zvaničnici, kako se navodi, dele mišljenje privrede kada je u pitanju recept za brži razvoj regiona, jačanje produktivnosti i konkurentnosti, otvaranje novih tržišta, povećanje izvoza, privlačenje investicija i smanjenje nezaposlenosti, posebno mladih.\n„Uz regionalne integracije, kao prioritete zapadnobalkanskih ekonomija označili su pametan rast kroz digitalnu transformaciju, razvoj digitalnih veština i dualnog obrazovanja, kao i podršku privatnom sektoru, posebno malim i srednjim preduzećima“, rekao je Čadež.\nDodao je da je prioritet i podrška, posebno mladim i inovativnim firmama, obezbedjivanjem više novca pod povoljnijim uslovima za finansiranje rasta i razvoja.\nDa bi se malim i srednjim preduzećima obezbedio bolji pristup finansijama, saglasni su učesnici bečkog skupa, važno je da se uz prilagodjavanje bankarske ponude potrebama i specifičnostima ovog sektora, obezbedi pravni okvir za razvoj alternativnih, nebankarskih vidova finansiranja, navodi se u saopštenju PKS.\nMinistri ekonomija pozdravili su najavu Evropske komisije da u naredne dve godine obezbedi 150 miliona evra garancija medjunarodnim finansijskim organizacijama i bankama koje će finansirati investicione i projekte malih i srednjih preduzeća na Zapadnom Balkanu.\n„Da bi mala i srednja preduzeća efikasnije koristila sredstva iz dostupnih evropskih i državnih fondova i novih, alternativnih izvora, neophodno je bolje informisanje i razvoj lokalnih sistema poslovne podrške privrednicima u čemu posebnu ulogu imaju privredne komore“, rekao je Čadež.


Dodik sazvao na sastanak političke lidere iz RS-a\nPredsjednik Republike Srpske /RS/ Milorad Dodik sazvao je za danas sastanak na koji su pozvani predsjednici parlamentaranih stranaka iz RS, što se dovodi u vezu sa zauzimanjem stava RS-a nakon formiranja vlasti u Federaciji BiH.\nDodik je izjavio ranije da formirana vlast u FBiH nema ni legalitet ni legitimitet, niti je za to dobila potvrdu CIK-a BiH i da će sa predsjednicima parlamentarnih političkih stranaka razgovarati o tome kako će se RS odnositi prema ovom pitanju.\n"Mislim da mi moramo otići na parlament i tamo donijeti određenu našu rezoluciju, deklaraciju, reći da ne prihvatamo ignorisanje osnovnih Dejtonskih principa, jer je to suština koja se tiče i nas, te da na taj način pošaljemo našu jasnu poruku", rekao je Dodik za beogradske medije.\nDodik je ocijenio da je formiranje vlasti u FBiH bez dva HDZ-a arogantno, prepotentno i iznuđeno.\n"Nama je osnovni problem šta ćemo sa indirektnim porezima, 'Elektroprenosom', sa nekim drugim zajedničkim poslovima koje imamo sa Vladom FBiH, da li ćemo sarađivati ili nećemo. Ako sarađujemo priznajemo legitimitet, a mi to ne priznajemo, što znači da ne možemo da sarađujemo, tako da je to veoma kompleksna situacija", rekao je Dodik.


RAFTING TAROM LETNJI HIT | Prokuplje na dlanu\nRAFTING TAROM LETNJI HIT\nОбјављено: 16.08.2016 u 22:15 | Аутор: Biljana Roganović 0 коментар(a)\nU prirodi je najlepše! Foto: Prokuplje na dlanu\nRafting Tarom poslednjih godina postao je unosan posao, te je sve više turista koji se odlučuju da provedu vikend u ovoj avanturi. U dužini od par kilometara obalom Tare kroz Republiku srpsku i Crnu Goru puno je kampova i svaki ima posao.\nKako kažu meštani kojiu njima rade, bukvalno svakodnevno su gužve i organizuju se rafting vožnje. Trodnevni aranžman, koji obuhvata pet obroka, spavanje u bungalovima i spust Tarom uz svu opremu košta od 70 do 85 evra zavisi od udaljenosti kampa od početne tačke. Sam spust takođe zavisi od daljine kampa i kreće se od dva i po do tri i po sata. Tokom vožnje obavezne su i dve pauze za razgledanje upečatljivih prirodnih lepota, kao i za kupanje.\n- Sada je nizak vodostaj pa je mnogo manja brzina, nego na primer tokom maja i juna kada se ovaj potez čamcem pređe i za 45 minuta i kada je više adrenalina- kaže vlasnik kampa „Tara tour“ Danilo Grubač. Njegov kamp je na samoj granici BiH i CG sa crnogorske strane u Šćepan Polju i jedan je od tri u tom mestu.\nA turisti dolaze sa svih strana. Puno je i porodica sa decom, a obroci obilni sa domaćim zdravim proizvodima. U ovu avanturu upustila se i grupa prokupačkih planinara. Tako magistar biologije Dejan Živković, koji pripada toj grupi, kaže da je oduševljen onim što je doživeo i video.\n- Imao sam osećaj kao da se vraćam u arhaično doba isvaki trenutak bio je nezaboravan. Pokušao sam da upijem i u glavi sačuvam gotovo sve i zaista nemam primedbe ni na šta. Posebno su me privukli bukovi (slapovi)po kojima je Tara poznata i zbog kojih je rafting poseban doživljaj- kaže Živković.\nOn podseća da je kanjon tare drugi u svetu po dubini, posle Kolorada, a prvi u Evropi i da je okruženje čitavog tog pojasa neopisivo.\n- Susret sa Tarom, Pivom i Durmitorom je za svakog prirodnjaka i biologa impresivan. U Evropi su retka područja, kao što je ovo, koje obiluje bistrim vodama i biološkom raznovrsnošću. Ime Durmitora potpuno opravdava keltski naziv „ dor-ni-tore“ koji znači planina puna vode. A kanjon Tare u biološkom smislu predstavlja gotovo nepromenjeno primarno stanište od završetka poslednjeg ledenog doba. To je područje od posebnog značaja za biosferu- objašnjava Živković ono što čini čar ovog predela.\nI ostali članovi grupe se slažu da je tri dana u kampu fascinantno iskustvo i da predstavlja potpunu ravnotežu čoveka i prirode. Na ovom prostoru se vidi koliko je priroda moćna, lepa, nepredvidiva i očaravajuća. Kampovi, kao što je Tara tour i gostoprimstvo onih koji rade u njemu potpuno se uklapa u okruženje i podseća čoveka koliko je sve lako i jednostavno kada si daleko od modernog i tehnologije.\nSezona na Tari počinje obično početkom maja i traje sve dok je toplo, a turisti pored raftinga koji je inicijalna kapisla za dolazak, koriste vreme u šetnji, ili uživanju u neurušenom ambijentu u svakom kampu, jer se vlasnici istih trude da što manje menjaju prirodno okruženje.


Završni masters: Tim kod Nadala, Čilić i Zverev sa RF :: Kladionica.eu\nZavršni masters: Tim kod Nadala, Čilić i Zverev sa RF\n08. 11. 2017, 11:06 - Sport\nNajbolji teniseri u protekloj sezoni, njih osmorica, podeljeni su u dve grupe na Završnom mastersu u Londonu.\nPrvi teniser sveta i glavni favorit turnira Rafael Nadal nosilac je grupe 'Pit Sampras', u kojoj će se takmičiti još i Dominik Tim, Grigor Dimitrov i David Gofan.\nDruga grupa nosi naziv 'Boris Beker' i u njoj su Rodžer Federer, Aleksandar Zverev, Marin Čilić i Džek Sok.\nNadal je ove godine osvojio šest titula, uključujući i 10. pehar na Rolan Garosu i treći na US Openu. Ima pozitivan skor protiv svih ostalih rivala u grupi - protiv Tima vodi sa 5:1, Dimitrova 10:1 i Gofana 2:0. Biće to 13. učešće Španca na Završnom mastersu, koji i pored dva finala nikada nije osvajao.\nFederer je pehar ove sezone podizao sedam puta, učinivši to i u Melburnu i Londonu, a boriće se za sedmu titulu na turniru za najbolje iz prethodne godine. Najveći rival, prema međusobnom skoru, bi trebalo da mu bude Aleksandar Zverev (2:2), dok sa Čilićem i Sokom ima pozitivan odnos.\nZanimljivo je da je osam zemalja predstavljeno na turniru i to drugu godinu za redom.\nPrvi mečevi u grupi 'Pit Sampras' zakazani su za nedelju, dok će teniseri iz gurpe 'Boris Beker' na teren u ponedeljak.\nInače, Pit Sampras je završni turnir osvajao četiri puta, a Beker tri.\nU grupnoj fazi turnir se igra po kružnom sistemu svako sa svakim, a mesto u polufinalu obezbediće dvojica prvoplasiranih iz obe grupe.


Vesti online / Vesti / Srbija / Ukida se Muzej vazduhoplovstva: Imovinu preuzima Ministarstvo odbrane\nUkida se Muzej vazduhoplovstva: Imovinu preuzima Ministarstvo odbrane\nMuzej vazduhoplovstva biće ukinut, a prava, obaveze, imovinu i arhivsku građu te ustanove preuzeće Ministarstvo odbrane Srbije, objavila je današnja Politika.\nList se poziva na odluku Vlade Srbije da ukine taj muzej jer "potrebe za delatnošću ustanove mogu da se zadovolje na racionalniji i efikasniji način".\n"Muzej vazduhoplovstva doneće finansijski izveštaj, odnosno bilans stanja na dan 15. marta 2019. godine i u skladu sa mogućnostima izmiriće postojeće obaveze prema dobavljačima, izvršiće naplatu potraživanja od poverilaca, prenos preostalih likvidnih finansijskih sredstava na račun Ministarstva odbrane", piše u odluci vlade.\nDodaje se da ministarstvo ima obavezu da čuva muzejsku namenu te ustanove kao spomenika kulture Beograda.\nMinistarstvo odbrane će, prema navodima lista, preuzeti zaposlene u Muzeju vazduhoplovstva u skladu sa "propisima koji reguliše prijem u službu profesionalnih pripadnika Vojske Srbije".\nSRBIJA Cena državničkog aviona: U Nemačkoj i SAD nije tajna, u Srbiji jeste\nDRUŠTVO Sirotinja bez jeftinog hleba\nEKONOMIJA Vlada uvela doplatnu poštansku markicu


U SAD će influenseri od sada moći da na osnovu stvaranja "kontenta" dobiju pristup zdravstvenom i penzionom osiguranju.\nU nedelju je jedno od najvećih udruženja u SAD koje okuplja umetnike (National Board of the Screen Actors Guild-American Federal of Television and Radio Artists ili SAG-AFTRA) objavilo da će od sada influenserima koji prave sadržaj za društvene mreže omogućiti da budu članovi, što im donosi razne pogodnosti.\nU ovom novom ugovoru, SAG-AFTRA jasno su naznačili da će proširiti svoju definiciju advertajzinga tako da uključuje sadržaj koji prave influenseri, kao i da će oni moći da se kvalifikuju za zdravstveno i penziono osiguranje. Trenutno ovo udruženje predstavlja oko 160,000 izvođača i radnika u medijima iz oblasti koje uključuju “film i digitalne pokretne slike, televizijski program, video igre, korporativnu/edukativnu i drugu produkciju, nove medije” i druge.\n“Želim da se zahvalim našim zaposlenima na trudu koji su uložili u stvaranje ovog sporazuma od koga će benefite imati i trenutni članovi SAG-AFTRA, ali i koji će svim stvaraocima omogućiti da nam se priključe”, rekla je predsednica SAG-AFTRA Gabriel Karteris. “Kako se razvijaju novi načini za prenošenje poruka, imperativ je da prihvatimo i podržimo ove umetnike.”\nOvaj sporazum je korak u tom smeru, On pokriva advertajzing koji se dešava na svim društvenim mrežama i kodifikuje “brendirani sadržaj koji stvaraju influenseri” kao vrstu advertajzinga, što znači da će svaki član SAG-AFTRA koji se bavi ovim poslom od sada moći da se kvalifikuje za članstvo u strukovnom udruženju i sva pripadajuća prava. Pod kategoriju brendiranog kontenta spada sve što “stvara, distribuira i proizvodi bilo koji influenser”, piše agencija za talente Backstage, ali se takođe zahteva da nju mora stvarati influenser i da mora da postoji na njihovim ličnim platformama. Reklame se ovde ne računaju, jer spadaju pod odvojeni ugovor za reklame.\n"Ovaj ugovor sa influenserima je odgovor na jedinstvenu prirodu brendiranog sadržaja koji stvaraju influenseri, i nudi novi način za influensere da rade pod ugovorom sa SAG-AFTRA", rekla je predsednica SAG-AFTRA Gabriel Karteris za Backstage u intervjuu. "Želimo da možemo da podržimo kako trenutne, tako i buduće članove SAG-AFTRA, a ovo je način da oni imaju pristup benefitima koje imaju članovi udruženja."\nVažno je napomenuti da ne postoji neka vrsta garantovanog minimalca koja je garantovana ovim ugovorom. Drugim rečima, influenseri i dalje treba da pregovaraju za novac koji će dobijati za svoj rad.\nMotherboard je poslao zahtev za komentar SAG-AFTRA, ali iz ovog udruženja nisu odmah odgovorili.


Angela Merkel u centru Evrope - Timothy Garton Ash - Peščanik - Dev\nTimothy Garton Ash20/03/2016\n„Zašto ste došli u Nemačku, a ne u Italiju?“, pitam Jawada, mršavog 16-godišnjaka iz Avganistana ispred njegovog privremenog staništa od šest kvadrata u izbegličkom centru u sportskoj dvorani u istočnom Berlinu. Odgovara mi na nemačkom koji nije govorio do pre pola godine: „Italien hat kein Geld / U Italiji nema novca”. Kratko i jasno. Milion mladića sličnih njemu koji su prošle godine stigli u Nemačku uzdrmali su ovu zemlju do te mere da je jedna ksenofobna, antiimigrantska partija osvojila gotovo četvrtinu glasova na nedavnim izborima u jednoj nemačkoj pokrajini.\nLjudi širom sveta se pitaju: da li će evropski centar odoleti tom pritisku? Jer Nemačka jeste politički i ekonomski centar Evrope. Njena vlada velike koalicije demohrišćana/CDU i socijaldemokrata/SPD je u centru Nemačke, a Angela Merkel je u centru ove centrističke vlade. Angela Merkel jeste centar Evrope.\nSpolja gledano, kao da je loši rezultati njene partije na izborima u tri nemačke pokrajine nisu poljuljali, jer ona ne odstupa od svoje evropsko-turske izbegličke strategije. Možda je u pitanju njena poslovična smirenost koja izaziva poverenje birača. Ili je u pitanju sujeta, koja se često javlja kod političara posle 10 godina na vlasti (Margaret Thatcher, Helmut Kohl, Recep Tayyip Erdoğan itd).\nCentar nemačke politike odoleva, iako nagrizen po ivicama. I socijaldemokrati su loše prošli na ovim izborima, dok su pobedu u velikoj i bogatoj pokrajini Baden-Virtenberg odneli Zeleni. Trenutno u Nemačkoj postoji 6 ozbiljnih partija, ili 7 ako posebno računate bavarsku Hrišćanskosocijalnu uniju (CSU) koja oštro kritikuje kancelarkinu izbegličku politiku. Novinar Stefan Kornelius tvrdi da se osovina nemačke politika pomera sa linije levo-desno ka liniji centar-periferija. Vodeći nemački političari sada naglašavaju da je neka partija demokratska, kako bi je razlikovali od krajnje leve Die Linke i antiimigrantske i evroskeptične Alternative za Nemačku (AfD).\nIzborni uspeh AfD je glavna vest sa tek završenih pokrajinskih izbora u Nemačkoj. Neki od njenih kandidata su zaista užasni. Jedan od njih, Michael Ahlborn, u istočnoj pokrajini Saksoniji-Anhalt, nazvao je turske građane Drecksvolk / usranim narodom. Günter Lenhardt, oficir nemačke vojske i kandidat AfD u Baden-Virtenbergu, izjavio je: “Izbeglicama je svejedno da li umiru na grčkoj ili nemačkoj granici”.\nAli ovi komentari, bliski retorici ekstremno desnog ksenofobnog pokreta Pegida, prikrivaju pravi problem. Sve sa kojima sam u Berlinu razgovarao brine podrška AfD-u obrazovane srednje klase, podrška profesora, lekara, privrednika, advokata, to jest ljudi koji znaju pravila ponašanja u pristojnom društvu.\nKako bi zaustavio radikalizaciju i fragmentaciju nemačkog društva, centar mora da uradi dve zahtevne stvari: da pokaže milionima zabrinutih nemačkih građana da je moguća uspešna integracija više od milion pridošlica različitog kulturnog porekla i da zaustavi priliv novih. Kada je reč o ovom prvom, poseta izbegličkom centru u Berlinu pokazuje izuzetno nemačko gostoprimstvo (šest kvadratnih metara za svakoga, hrana, odeća, medicinska nega, školski časovi, mesečna novčana pomoć), ali i da je ogroman priliv izbeglica državne kapacitete i strpljenje javnosti doveo do tačke pucanja.\nZaustavljanje daljeg priliva izbeglica po planu Angele Merkel podrazumeva neizvesnu saradnju sa dva nepredvidiva i nedemokratska vladara, Erdoğana i Putina. Kako bi sačuvala humanu otvorenost prema pravim izbeglicama, Angela Merkel je podržala moralno i pravno problematičan plan: okupiti izbeglice po grčkim kampovima i onda ih “zameniti prema formuli jedan za jedan” za sirijske izbeglice u Turskoj.\nOva odluka podrazumeva saradnju sa turskim liderom koji guši slobodu medija, krši ljudska prava i evropske standarde i oslanjanje na Putinovu Rusiju kao garanta “prekida neprijateljstava” u Siriji. Ljudi bliski Angeli Merkel potvrdili su mi da ova politika zavisi isključivo od Turske i Rusije. To je Überrealpolitik / hiper realna politika, ali kao i sa svakim “realizmom” u spoljnoj politici, postavlja se pitanje koliko je ona zaista izvodiva, i to pre rasprave o tome da li će u tom slučaju izbeglice pokušati da uđu u Evropu opasnim morskim putem od Libije do Italije, ili na neki drugi način.\nIzbeglička kriza trenutno dominira nemačkom politikom, ali je samo jedna od kriza koja potresa ovu evropsku centralnu silu. Tu su i evrokriza, oružani sukob niskog intenziteta u Ukrajini, konzervativno-nacionalistička vladu u susednoj Poljskoj, Marin Le Pen u Francuskoj i – brexit.\nNemačka zaista ne želi da Britanija napusti EU, ali joj to nije glavni problem. Ako mi Britanci budemo glasali za izlazak, Nemačka nam neće ponuditi bolji sporazum već će se okrenuti ka Francuskoj i ojačati evropsko jezgro. Ako samoživi ostrvljani odbiju da pomognu ostatku Evrope, biće prepušteni sami sebi. A Nemačka će se posvetiti ozbiljnom poslu stabilizacije Evrope.\nThe Guardian, 17.03.2016.\nHeribert Prantl – Sve je moguće


MVP: Crna Gora posvećena jačanju medijskih sloboda, ali će spriječiti narušavanje javnog reda i mira\nCrnogorska policija hapsi novinara Dražena Živkovića u Podgorici, 13. januara 2020. (Foto: RFE/RL/Savo Prelević)\nMinistarstvo vanjskih poslova Crne Gore poručilo je u srijedu, u pismu upućenom evropskim institucijama, povodom nedavnih hapšenja novinara koji su objavili lažnu vijest o ekploziji u rezidencijalnoj "Vili Gorica" u Podgorici, da je Crna Gora posvećena jačanju medijskih sloboda, ali i da će spriječiti pokušaje narušavanja javnog reda i mira.\nU pismu Evropskoj komisiji, OEBS i Savjetu Evrope, povodom objavljivanja lažne vijesti na portalima IN4S i Borbi o navodnoj eksploziji u „Vili Gorica“ u Podgorici, navodi se da crnogorska Vlada “bezrezervno teži stvaranju bezbjednog i podsticajnog okruženja za slobodne i profesionalne medije u Crnoj Gori, kao ključnog aspekta politike snaženja vladavine prava”.\nMVP navodi da “ovakvo političko opredjeljenje ostvaruje kroz izgradnju zakonodavnog okvira usaglašenog sa najvišim evropskim standardima, kreiranje transparentnih i ravnopravnih modela podrške finansijskoj održivosti nezavisnih medija i stvaranje ambijenta nulte tolerancije na nasilje prema novinarima".\nIz tog resora Vlade podsjećaju da su, kada je riječ o zakonodavnom okviru, sve ekspertske analize evropskih partnera pokazale da je Crna Gora posvećena njegovom kreiranju i implementaciji, zasnovanim na visokim međunarodnim standardima.\n"To potvrđuju pravni akti kojima je regulisano pitanje položaja i funkcionisanje ukupne medijske zajednice, ali i aktuelni zajednički rad Vlade Crne Gore, Savjeta Evrope i Evropske komisije na daljem unaprjeđenju zakonodavnog okvira", kažu u MVP.\nPrema navodima saopštenja, državni tužilac je konstatovao da se u radnjama procesuiranih urednika portala IN4S i Borba, povodom lažne vijesti o eksploziji, stiču elementi krivičnog djela izazivanja panike i nereda.\n“Konkretno, u ovom slučaju, evidentno je da su Živković i Raičević prenijeli, odnosno plasirali informaciju koja je bila neistinita, uz ozbiljne indicije da se radi o pokušaju miješanja u unutrašnja pitanja Crne Gore sa namjerom destabilizacije države i narušavanja javnog reda i mira”, navodi se u pismu crnogorskog ministarstva evropskim institucijama.\nU pismu se dalje navodi da je Crna Gora “slobodno i demokratsko društvo u kojem se bez ograničenja mogu iznositi različita mišljenja u odnosu na mnoga društvena pitanja kao i politike Vlade, uz uslov da se organizuju po zakonu i bez ugrožavanja prava drugih”.\n"Međutim, Crna Gora je sve više izložena hibridnim prijetnjama i elementima hibridnog ratovanja i mi smo kao članica NATO dužni da se tome suprotstavimo", navodi MVP i dodaje da zato “državni organi moraju intervenisati i sprječavati svaki pokušaj narušavanja javnog reda i mira, očuvanja državnog suvereniteta i zaštitu Ustavnog poretka”.\n"Pitanje bezbjednosti novinara i plasiranja lažnih vijesti javnosti ne smijemo percipirati samo kao crnogorski specifikum, imajući u vidu da je riječ o globalnom izazovu, sa kojim se suočavaju ne samo zemlje iz regiona, već i određene EU članice, kao i druge države", piše MVP.\nIz MVP su osudili svaki napad na slobodu izražavanja i poručili da ostaju posvećeni daljem jačanju medijskih sloboda i zaštiti novinara, kao i stvaranju uslova za podizanje profesionalnih standarda.\n"Ali ne treba prenebregnuti činjenicu da je često i pitanje profesionalnog standarda upitno u situacijama kada medijske kuće pretpostavljaju profit ili druge interese potrebi javnosti da bude informisana", poručuje se u pismu.\nVeliki broj međunarodnih organizacija, uključujući Komitet za zaštitu novinara i Reportere bez granica, oštro su kritikovali vlasti zbog nedavnih hapšenja crnogorskih novinara koji su objavili lažne vijesti, upozoravajući ih da na taj način ugrožavaju novinarske slobode u zemlji koja teži EU.\nSlužbenik MUP-a bez krivične odgovornosti za nasrtaj na novinara Dana


Chipolino muzička ljuljaška Siesta gray stars 710034 cena, cene Srbija, prodaja Beograd Novi Sad Niš\nEPonuda > Sve za decu i bebe > Nosilice > Chipolino Nosilice\nChipolino muzička ljuljaška Siesta gray stars 710034 cene\nTrenutno nemamo slike za Chipolino muzička ljuljaška Siesta gray stars 710034\nEPonuda nije internet prodavnica već Vam omogućava da brzo i lako nađete Chipolino muzička ljuljaška Siesta gray stars 710034 po najjeftinijoj ceni. Naš cilj je da kupci budu što bolje informisani o ponudi Chipolino muzička ljuljaška Siesta gray stars 710034 na tržištu Srbije. Vrlo lako nalazite željeni proizvod za kategoriju Nosilice cene, ne morate da lutate od sajta do sajta za Chipolino Nosilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chipolino muzička ljuljaška Siesta gray stars 710034 sa PRODAVCEM. EPonuda ne može da garantuje potpunu tačnost specifikacije i slika za Chipolino muzička ljuljaška Siesta gray stars 710034. Pre kupovine, podatke za Chipolino muzička ljuljaška Siesta gray stars 710034 proverite na sajtu PROIZVOĐAČA.\nChipolino elektrčna ljuljaska sa daljinskim upravljacem Aria 710028Chipolino muzička ljuljaška Siesta gray stars 710034Chipolino muzička ljuljaška Siesta blue ribbon 710035Chipolino muzička ljuljaška Fiesta multicolor 710032Chipolino muzička ljujaška Fiesta farm bež 710031


Tanjug 13. avgusta 2020. 12:15\nVAŠINGTON – Direktor Nacionalnog centra za kontrolu i prevenciju zaraznih bolesti dr Robert Redfild izjavio je da su SAD u ratu protiv korona virusa i uputio apel Amerikancima da se okupe i zajedno krenu u taj rat protiv opake bolesti.\n„Tražim jednostavnu stvar od vas: nosite maske, primenjujte fizičku distancu, perite ruke i budite mudri na javnim mestima. Ovo ne tražim da učine pojedini Amerikanci, već apelujem da se svi tako ponašamo“, poručio je dr Redfild, prenosi CNN.\nDirektor Redfild je pozvao svoje sunarodnike da se pripreme za tešku jesen i da planiraju da se vakcinišu protiv sezonskog gripa.\n„Iskoristite značajan podvig američke nauke i primite vakcinu protiv sezonskog gripa jer ćete tako zaštiti svoju decu“, poručio je dr Redfild i dodao da je umereni optimista da će američka vakcina protiv korona virusa biti dostupna početkom sledeće godine.


Izvor: RTS, 24.Jun.2021, 21:12\nPredsednik Srbije Aleksandar Vučić predstavio je u utorak poslanicima izveštaj o pregovorima Beograda i Prištine i o radu Kancelarije za Kosovo i Metohiju. Dan ranije, o Kosovu i Metohiji razgovarao je sa delom vanparlamentarne opozicije. Predsednik Skupštine Srbije Ivica Dačić kaže da je značajno za Srbiju što se danas govori o kompromisu. Predsednik pokreta Dveri Boško Obradović ističe da će podržati svaki potez države koji je u službi očuvanja Kosova i Metohije u sastavu Srbije. Zamenik predsednika Srpske radikalne stranke Aleksandar Šešelj smatra da Srbija treba da se osloni na saveznike - Rusiju i Kinu.\nIzvor: SrbijaDanas.com, 25.Jun.2021, 00:08\nPredsednik Srbije Aleksandar Vučić obratio se danas poslanicima u parlamentu...Kako je rekao, mi smo prosečno davali oko 500 miliona evra za naš narod na Kosovu i Metohiji godišnje...- 2020. i 2021. godinu završićemo sa više od 750, čak i 800 miliona evra datih našem narodu na Kosovu i Metohiji...


Pripadnici Jedinice policije za podršku i Jedinice policije za sprečavanje narušavanja javnog reda i mira MUP-a Zeničko-dobojskog kantona, danas su u krugu objekta Omladinskog naselja u Nemili izveli pokazne vježbe vještine i spremnosti. Simulirane su situacije sprečavanja građanskih nereda, nereda huliganskih i navijačkih skupina prilikom održavanja sportskih takmičenja, te situacija presretanja vozila sa naoružanim licima koja su se udaljila sa mjesta izvršenja teških krivičnih djela. Nakon što je okončana zajednička obuka svih pripadnika navedenih jednica, koja je realizovana u proteklom periodu u skladu sa Planom obuke, ovo je bila prilika da se na jednom mjestu prezentiraju usvojene policijske vještine te demonstriraju specifične situacije u kojim, dobro obučeni i uvježbani pripadnici policije, u vrlo kratkom vremenskom roku stavljaju situaciju pod kontrolu a izvršioce krivičnih djela i učesnike u neredima lišavaju slobode. Pripadnici ovih jedinica, hvataju i lišavaju slobode izvršioce najtežih krivičnih djela te učestuju u akcijama koje se sprovode na dokumentovanju najtežih krivičnih djela. Takođe, učestvuju u rješavanju kriznih situacija izazvanih prirodnim ili ljudskim faktorima te se angažuju na obezbjeđenju javnih skupova i drugih visokorizičnih događaja i manifestacija, na kojim se okuplja veliki broj građana, saopštio je MUP ZDK.\n“U protekloj godini policija ovog kantona radila je na obezbjeđivanju preko 2.380 javnih skupova i svi su protekli u bezbjednom i sigurnom okruženju. Vjerujemo da će tako biti i 22. marta, za vrijeme i nakon susreta nogometnih reprezentacija Grčke i BiH na Bilinom polju” – kaže komandir Trećeg voda Jedinice za sprečavanje nereda MUP-a ZDK, Azem Ćeman.\nNa obezbjeđenju utakmice BiH-Grčka, pored MUP-a ZDK, biće angažovane i jedinice za podršku iz Sarajevskog, Tuzlanskog, Bosansko-podrinjskog, Posavskog, Unsko-sanskog i Srednje-bosanskog kantona.


Savremena epska poezija i guslarsko stvaraštvo u sredu u Kulturnom centru Medveđa - JuGmedia\nU foajeu Kulturnog centra opštine Medveđa počinje realizacija projekta: „Savremena epska poezija i guslarsko izvođenje kao deo UNESKO baštine-stručni skup“ u sredu 13. oktobra od 12 sati, a ovaj projekat podržan je od strane Ministarstva kulture i informisanja i opštine Medveđa.\nKulturni centar ovim projektom predviđa organizaciju skupa na kome će guslarsko stvaralaštvo predstaviti savremeni stvaraoci.\nNa skupu će učestvovati: Doktor Branko Zlatković, viši naučni saradnik Instituta za književnost i umetnost u Beograd, gospodin Slavko Jeknić pesnik savremene epske poezije i predsednik „Saveza srpskih guslara“ iz Beograda, Radovan Peković, profesor gusala u muzičkoj školi „Mokranjac“ iz Kraljeva i Radosav Doderović predsednik udruženja guslara pisaca epske poezije „Gornja Jablanica“ iz Medveđe.\nNa skupu u svojstvu publike će biti pozvani lokalni stvaraoci, ljubitelji pisane reči i izvođači na guslama. Osim dosadašnjim istraživačkim pitanjima iz epske tradicije, pažnja će biti poklonjena problemima sa kojima se savremeni stvaroci epskog stiha i guslari sreću, percepciji pevanja uz gusle u savremenim okolnostima, kao i načinima negovanja guslarskog podmlatka na ovom području.\nSkup će obraditi sledeće oblasti:\n-Istoriju gusala i guslarske poezije\n-Savremeno guslarsko stvaralaštvo i interpretacija\n– Predstava žene u tradicionalnoj i savremenoj epskoj poeziji\n-Novi trendovi u guslarskoj poeziji –može li se guslarska poezija predstaviti na moderan način


VEĆ JE TAMO LEGENDA Kosovo zove Ćiru Blaževića\nMiroslav Ćiro Blažević, bivši selektor reprezentacije Hrvatske, mogao bi da preuzme selekciju Kosova.\nPrema pisanju "Jutarnjeg lista", Ćira se setio Predrag Jović, potpredsednik FS Kosova, koji je inače Crnogorac.\n- Drago mi je da me nisu u potpunosti zaboravili. Ako dođe do poziva, tek tada ću razmišljati o mogućnosti da preuzmem klupu Kosova, u ovom trenutku ne želim da pravim nikakve iluzije. Dobili smo ih sa 6:0 u kvalifikacijama nedavno, potvrdili smo bogatstvo našeg talenta, iako su nam neodstajali neki igrači. Oni "vatreni" koji više nisu u prvom planu, preuzeli su glavnu ulogu i odradili posao na vrhunski način - rekao je Ćiro.\nĆiro je već legenda u Prištini, jer je vodio taj klub svojevremeno, u bivšoj SFRJ.


Flertovanje Redžepa Tajipa Erdogana, turskog predsednika, sa radikalnim islamom u Siriji i njegov marš od liberalnog demokratskog reformatora do antiliberalnog autoritarnog populiste, zbunio je Amerikance koji se bave Turskom, koja je zvanično saveznica SAD i članica NATO. Ali, važno je imati na umu da je Erdogan ovu riskantnu politiku vodio veoma svesno i da mu je sada, još jednom, ona bukvalno eksplodirala u lice.\nZa bombaša samoubicu koji je izveo napad u turističkom srcu Istanbula u utorak navedeno je da je bio sirijskog porekla - to bi mogao da bude potencijalni kontraudarac Erdoganovim riskantnim avanturama u Siriji tokom kojih su se turske vlasti pravile slepe na islamističku aktivnost na svojoj južnoj granici.\nNapad na Istanbul\nErdoganova regionalna politika vođena željom za moću i okrenuta ka islamistima dosledno je sledila ono što je on činio i na domaćem terenu. Prva istina u vezi s tim jeste ogromni prezir koji Erdogan oseća prema demokratskim političkim ograničenjima.\nPrema Erdoganu, ustave i zakone je moguće ignorisati, prilagoditi sebi i gledati na njih kao na potencijalne prepreke. Uprkos određenom protivljenju čak i unutar vlastite Partije pravde i razvoja, on zadržava majoritarni pogled za koji veruje da mu obezbeđuje otvoren prostor da čini šta god mu odgovara.\nDruga komponenta Erdoganovog načina razmišljanja jeste islamistički pokret Mili Goruš, kojem su koreni u Muslimanskom bratstvu, koje mu daje osnovno političku filozofiju.\nPokret je delo Nedžemedina Erbakana, bivšeg premijera i Erdoganovog dugogodišnjeg mentora, a bio je u temeljima Erbakanove Partije nacionalnog spasa, prve stranke u kojoj je Erdogan bio politički aktivan, kao i Partije blagostanja kojoj je Erdogan pripadao dok je bio gradonačelnik Istanbula. Ono što je najvažnije, Erdogan i Erbakan su delili veru u "ulični islam", populističku varijantu teokratskijeg političkog islama onog vremena, koja je naglašavala ulogu naroda, a ne institucija, kao osnovu političke moći.\nIz ove perspektive, Erdoganova težnja ka moći bila je stalna, uprkos insistiranju njegove vlade da Partija pravde i razvoja nije islamistička.\nRedžep Tajip Erdogam


GRAD PRAVI FUDBALSKO IGRALIŠTE SA VJEŠTAČKOM TRAVOM – Novosti Plus\n22 Oktobra, 2019 22 Oktobra, 2019 Dragana Morača\t0 Comments\nGrad Banjaluka planira dogodine izgradnju novog, savremenog fudbalskog terena sa vještačkim travnjakom u blizini tržnog centra “Delta planet” u produžetku parka za pse, saopšteno je iz Gradske uprave. Izgradnju će finansirati Grad Banjaluka koji je i incijator projekta.\n“Planirano je da dogodine postavimo vještačku travu, nakon čega bi teren bio spreman za upotrebu”, navode iz Odjeljenja za komunalne poslove koje vodi aktivnosti na izgradnji novog igrališta.\n“Ideja je da terenom upravlja Sportski centar `Borik` i da bude na raspolaganju svim klubovima koji imaju veći broj članova, a nemaju dovoljno termina za treniranje na vlastitim terenima”, rekao je Radojičić.\nIz Odjeljenja za komunalne poslove napominju da je planirana izgradnja još jednog fudbalskog terena sa atletskom stazom, o čemu su predstavnici grada već razgovarali sa rukovodstvom Fudbalskog kluba “Borac”.\n← „Na klik do grada“: Banja Luka prvi grad u BiH sa „čet bot“ uslugom\nNa sajmu knjiga u Beogradu biće predstavljeno 114 naslova iz RS →


HyperX sada proizvodi i Predator DDR4 RGB module sa infracrvenom tehnologijom sinhronizovanja HyperX sada proizvodi i Predator DDR4 RGB module sa infracrvenom tehnologijom sinhronizovanja – Personal magazin\nHyperX®, gejming divizija kompanije Kingston® Technology Company, Inc., predstavila je Predator DDR4 RGB module koji poseduju jedinstvenu HyperX infracrvenu tehnologiju sinhronizovanja. Nova verzija Predator DDR4 RGB modula poseduje Intel XMP-ready optimizovane profile za…\nHyperX®, gejming divizija kompanije Kingston® Technology Company, Inc., predstavila je Predator DDR4 RGB module koji poseduju jedinstvenu HyperX infracrvenu tehnologiju sinhronizovanja. Nova verzija Predator DDR4 RGB modula poseduje Intel XMP-ready optimizovane profile za Intelovu najnoviju platformu i dostupna je u veličinama od 8GB za pojedinačne module, kao i u kompletima od dva ili četiri modula, u kapacitetima od 16GB i 32GB.\nNovi HyperX Predator DDR4 RGB moduli stižu opremljeni sa LED svetlosnom linijom koja nudi fluidne RGB efekte1. Memorija je kompatibilna sa softverom za kontrolu osvetljenja od različitih proizvođača matičnih ploča uključujući ASUS Aura Sync, Gigabyte RGB Fusion i MSI Mystic Light Sync. Dodatne informacije o kompatibilnosti softvera i matičnih ploča dostupne su online na odgovarajućim partnerskim web sajtovima.\nHyperX sada proizvodi i Predator DDR4 RGB module sa infracrvenom tehnologijom sinhronizovanja was last modified: May 10th, 2018 by Redakcija


Anastasija Ražnatović apeluje: "Djevojke treba da izbjegavaju golotinju"\npetak, 14 septembar 2018 14:13\nAnastasija Ražnatović iznijela je svoje mišljenje o tome kakve fotografije devojke ne treba da objavljuju na društvenim mrežama.\nPevačica je istakla da je sasvim pogrešno što se djevojke trude da privuku pažnju golotinjom i da za to postoji drugi način. S obzirom da Anastasija ima preko 700.000 pratilaca na Instagramu, vjerujemo da će djevojke poslušati njen savjet.\n"Mislim da djevojke treba da izbjegavaju golotinju. Žena može da bude i seksepilna i lijepa i kada je prikladnije obučena, a ne da je više otkrivena, nego pokrivena. Dosta djevojaka pokušava da privuku pažnju na taj način, a to je po mom mišljenju pogrešno", rekla je ona.\nA post shared by Anastasija Ražnatović 🔱🇷🇸 (@anastasijaraznatovic_star) on Sep 13, 2018 at 3:00pm PDT\nPosljednji put izmijenjeno petak, 14 septembar 2018 14:23\nViše iz ove kategorije « FOTO: Bali Beg se izborio sa depresijom, pa promijenio IMIDŽ! ZLATO, BISERI, DIJAMANTI: Kako da prepoznate da li je nakit lažan... »


Mihajlović: Od jeseni 2021. putovanje vozom od Beograda do Novog Sada trajaće pola sata - Infobrif\nMihajlović: Od jeseni 2021. putovanje vozom od Beograda do Novog Sada trajaće pola sata\nObjavljeno 16.10.2019. u 14:15 poslednja izmena 16.10.2019. u 13:57\nMinistarka građevinarstva, saobraćaja i infrastrukture Zorana Mihajlović rekla je da će radovi na dve deonice brze pruge od Beograda do Novog Sada biti završeni do jeseni 2021. godine i da će se tada između ova grada vozom putovati 30 minuta, saopštio je njen kabinet.\nMihajlović je, kako se navodi, obilazeći radove na izgradnji brze pruge Beograd – Budimpešta, na deonici Beograd centar – Stara Pazova, rekla da je izgradnja brze pruge najveći i najvredniji infrastrukturni projekat u jugoistočnoj Evropi, čija je ukupna vrednost na teritorijama Srbije i Mađarske oko četiri milijarde evra, od čega oko dve milijarde evra na teritoriji Srbije.\n„Ova pruga je važna ne samo zbog toga što će se od Beograda do Novog Sada vozom stizati za pola sata, nego i zato što se ovim projektom Srbija uključila u globalnu kinesku inicijativu „Jedan pojas, jedan put“, kao jedna od prvih zemalja koja je sa Kinom potpisala memorandum u vezi s ovim projektom“, rekla je Mihajlović.\nIstakla je da je na prvom delu deonice Beograd centar – Stara Pazova, od stanice Beograd centar do Zemuna, izvedeno oko 40 odsto radova, a da će se od decembra raditi na svim delovima trase istovremeno.\n„Hvala kineskim i srpskim železnicama što se radovi izvode 24 sata dnevno da bi se ispoštovali rokovi, a posebno je važno da će svi radovi biti izvedeni po evropskim standardima, što proverava notifikaciono telo“, rekla je Mihajlović.\nMihajlović: Uspostavljena prva železnička linija između Srbije i Кine\nOna je rekla da će do kraja 2021. godine biti završena i nova autobuska stanica na Novom Beogradu.\n„Čitava brza pruga na teritoriji Srbije trebalo bi da bude završena 2022. ili 2023. godine, a približno u isto vreme trebalo bi da budu završeni i radovi na teritoriji Mađarske“, kazala je ona.\nV.d. generalnog direktora „Infrastrukture železnice Srbije“ Miroljub Jeftić rekao je da se radovi izvode na više lokacija na ovoj deonici, da je uradjena sertifikacija svih materijala koji će se koristiti za izgradnju pruge i da se posebna pažnja posvećuje bezbednosti saobraćaja, gde se koriste najmoderniji tehnički sistemi.\nGeneralni direktor kompanije „Čajna rejlvej internešenel“, Sjaojong Hu rekao je da se nabavka opreme i materijala radi tako da će biti zadovoljeni svi zahtevi u pogledu kvaliteta i interoperabilnosti.\nIzvođač radova je kineski konzorcijum „Čajna rejlvej internešenel“ i „Čajna komjunikejšens konstrakšen kompani“, a vrednost ugovora za ovu deonicu pruge iznosi 350,1 milion dolara.\nInfrastrukture železnice SrbijePrugaZorana Mihajlović


Putin na telefonu\nDok zapadne zemlje opozivaju diplomate iz Кijeva zbog straha od ruskog napada, analitičari uglavnom predviđaju četiri moguća scenarija koja bi mogla da se odigraju u narednim nedeljama.\nPripajanje Donjecke i Luganske Narodne Republike — nepriznatih država koje su proglasili proruski separatisti u regionu Donbasa u istočnoj Ukrajini 2014. godine — bila je konstanta ruske političke agende.\nMeđu glasnim pristalicama ideje su glavna urednica RT-a Margarita Simonjan i lideri lojalnih "sistemskih“ opozicionih partija u Državnoj Dumi.\nU decembru je predsednik Vladimir Putin optužio Ukrajinu da je izvršila "genocid“ nad lokalnim stanovništvom koje govori ruski. Takvi komentari bi mogli da budu izgovor za formalno raspoređivanje ruskih trupa u Donbasu, možda zauzimanje delova Donjecke i Luganske oblasti koje kontroliše Кijev.\nUkrajinski diplomata koji je želeo da ostane anoniman rekao je za "Moskou tajms" da bi uvođenje trupa u Donbas mogao da bude prvi korak za Rusiju, koja će onda proceniti reakciju Zapada pre nego što krene dalje.\nIako se veruje da su ruske snage prisutne u Donbasu od najranijih dana pobune u proleće 2014. godine, Rusija je uvek poricala svoju umešanost u region. Moskva smatra da je rat u Donbasu unutrašnji ukrajinski sukob i da nema raspoređenih trupa na toj teritoriji.\nZa Narodnu Republiku Donbas, koja je uvek izražavala svoju želju da se pridruži Rusiji, zvanično priznanje bi moglo da bude uvod u aneksiju u stilu Кrima od strane Rusije.\nDrugi mogući scenario je takozvana "ograničena operacija“. Ova opcija bi značila da se Rusija uzdržava od okupacije teritorije i da se umesto toga fokusira na kratak, oštar poraz ukrajinske vojske.\nOva opcija je privukla pažnju nakon što je američki predsednik Džo Bajden sugerisao da će Vašington reagovati manje oštro na ograničeni upad nego na opšti rat.\nModel za takvu operaciju mogao bi da bude rat Rusije sa Gruzijom u avgustu 2008. godine, kada je gruzijski napad na otcepljenu provinciju Južnu Osetiju izazvao veliki ruski napad koji je brzo porazio gruzijsku vojsku i nakratko okupirao veći deo zemlje.\nU ukrajinskom slučaju, takva operacija bi imala za cilj da demonstrira sposobnost Rusije da porazi kijevske oružane snage, dok bi istovremeno razotkrila nesposobnost Zapada da pomogne u Ukrajini u dovoljnoj meri.\nAli, iako bi takva operacija poštedela Rusiju skupe i dugotrajne okupacije, možda neće ostvariti njene glavne ciljeve. Pošto je Moskva jasno stavila do znanja da želi novo rešenje koje će držati Ukrajinu van NATO-a, gruzijski scenario — gde vojni poraz nije suštinski promenio prozapadnu orijentaciju zemlje — deluje manje privlačno.\nEksperti veruju da je invazija na Ukrajinu u punom obimu najmanje verovatna od mogućih scenarija.\nIako je Rusija rasporedila oko 175.000 vojnika duž zapadne granice, sveobuhvatna ofanziva — koja bi verovatno uključivala juriš na velike gradove, uključujući Harkov, Кijev i Odesu — verovatno bi imala ogromnu cenu za rusku vojsku i dovela bi do najoštrijih mogućih sankcija Zapada.\nMeđutim, ogromne poteškoće koje bi puna invazija podrazumevala, ne znače da se ona može potpuno otpisati.\nS obzirom na to da je Putin lično duboko investiran u ukrajinsko pitanje, a na njegovo donošenje odluka utiče samo nekolicina najbližih savetnika, ruski predsednik možda potcenjuje otpor koji bi ruski napad naišao u Ukrajini.\nJedan od načina da Moskva izvrši pritisak na Ukrajinu bez negativnih strana koje donosi otvorena borba, bile bi nekonvencionalne metode, uključujući sajber i psihološki rat.\nNedavni članak grupe ukrajinskih vojnih stručnjaka u listu "Ukrainska pravda" tvrdi da broj ruskih trupa na granici nije dostigao potreban nivo za sveobuhvatnu ofanzivu i da je u bliskoj budućnosti više verovatan sajber rat.\nStručnjaci su opisali scenario u kome Rusija eskalira dezinformacije i sajber napade da bi oslabila Ukrajinu pre eventualnog napada.\nZa veliki sajber napad na objekte ukrajinske vlade početkom meseca okrivljeni su beloruski hakeri, koji su verovatno delovali uz rusku podršku.\nMeđutim, nejasno je u kojoj meri bi takva "hibridna“ taktika ratovanja mogla da postigne cilj Moskve da vrati Ukrajinu u svoje krilo.\nS obzirom na to da ruski cilj fundamentalnih političkih promena Кijevu verovatno zahteva ili dogovor sa Vašingtonom ili neki nivo vojnog osvajanja Ukrajine, hibridni rat bi Moskvi mogao da donese samo ograničen uspeh.\nVIDEO Hoće li Putin ostati na vlasti do 2036?\nUkrajina Rusija Invazija Vladimir Putin Scenario\nKOLIKO ĆE TRAJATI INVAZIJA NA UKRAJINU? "Precenili su rusku vojsku, a potcenili ukrajinsku, NAJGORE ĆE TEK DA DOĐE"


Prinudno iseljena Cerina Književna zajednica, pod znakom pitanja “Borina nedelja” - juGmedia\nVRANJE – Po nalogu Gradskog javnog pravobranilaštva, danas su iz prostorija Pribojčićeve kuće sudski izvršitelji prinudno iselili Književnu zajednicu (KZ) “Borisav Stanković” i njenog urednika Miroslava Ceru Mihailovića. zbog čega je održavanje manifestacije “Borina nedelja” dovedeno u pitanje.\nPribojčićeva kuća je vlasništvo grada.\nApelacioni sud u Nišu je još 2. aprila prošle godine potvrdio prvostepenu presudu kojom se Književna zajednica obavezuje da se iseli, a presuda je epilog spora oko prostora koji je grad Vranje vodio protiv Mihailovića. Sud je doneo rešenje o izvršenju i izdao nalog za iseljenje koje je trebalo da se obavi početkom novembra prošle godine.\n“Mi smo ipak sačekali da se Mihailović i Književna zajednica dobrovoljno isele jer je u tim prostorijama njihov lični inventar ali pošto su oni odbijali, sud je doneo novo rešenje koje se sada realizuje”, objašnjava gradski pravobranilac Dragan Mihajlović i dodaje da će legat KZ od neprocenjene vrednosti biti privremeno smešten u prostorije vranjskog Istorijskog arhiva.\nPrema njegovim rečima, na sudu je dokazano da je Književna zajednica od 1998. godine bespravno koristila prostorije Pribojčićeve kuće koja je u vlasništvu Grada, kao i da je Grad finansirao renoviranje. Ipak, U KZ ocenjuju da je reč o parvosudnom nasilju.\n“Mi smo institucija kulture koja je međunarodno poznata, a ovo što se dešava u godini kada se navršava 140 godina od Borinog rođenja je demonstracija političko–pravosudnog nasilja”, rekao je prilikom prinudnog iseljenja Miroslav Cera Mihailović, urednik KZ.\nGrad je Književnoj zajednici, iako nije u obavezi, ustupio prostorije na korišćenje koje je KZ odbila jer su neadekvatne, pa je ovim prinudnim iseljenjem ugroženo organizovanje jubilarne, pedesete po redu manifestacije “Borina nedelja”.\nLESKOVAC – Predsednik Vlade Republike Srbije Aleksandar Vučić trebalo bi da svečano položi kamen temeljac prilikom početka gradnje novog pogona…


četvrtak, 25. jun 2015. 21:36\nU sastavu Delegacije Skupštine Crne Gore koja učestvuje na Junskom zasijedanju PSSE su: Predrag Sekulić, šef Delegacije, Goran Tuponja, Marija Maja Ćatović, Damir Šehović i Snežana Jonica, članovi Delegacije.\nČetvrtog, pretposlednjeg, dana Junskog zasijedanja PSSE vođene su rasprave o potrebi zajedničkog evropskog pristupa rješavanju pitanja migracija, nestalim osobama tokom sukoba u Ukrajini i novom evropskom socijalnom modelu.\nOtvarajući raspravu na temu migracija, šef Delegacije Parlamenta Turske Reha Denemec podśetio je na stav zvaničnika Ujedinjenih nacija da je rat u Siriji pokrenuo najveću humanitarnu krizu našeg vremena. On je pozvao sve poslanike PSSE da zatraže od evropskih lidera da preuzmu odgovornost i pokažu veću solidarnost u prihvatanju izbjeglica i pružanju podrške zemljama koji nose najveći dio tereta.\nPo okončanju rasprave o problemu nestalih osoba u ukrajinskom sukobu, PSSE je usvojila rezoluciju u kojoj, naglašavajući značaj ulaganja zajedničkih napora svih strana uključenih u sukob, poziva na sprovođenje niza mjera u cilju efikasnijeg rješavanja ovog problema i pružanja pomoći porodicama nestalih lica. PSSE, pored ostalog, predlaže uspostavljanje zajedničkog mehanizma (radne grupe) koji bi se bavio ovim pitanjem.\nPoslanici Parlamentarne skupštine Savjeta Evrope razgovarali su danas i o novom evropskom socijalnom modelu i pozvali evropske vlasti da definišu novu socio-ekonomsku, obrazovnu i fiskalnu politiku koja bi bila praćena odgovarajućom raspodjelom budžetskih sredstava sistemima socijalne zaštite. Da bi očuvao svoju vrijednost, evropski socijalni model ne treba samo da bude protivteža tržišnim nepravilnostima i nedostacima, već i da promoviše nove pristupe obrazovanju i usavršavanju, socijalnu i ekonomsku participaciju, održivost životne sredine, nove oblike pružanja javnih usluga i da uzme u obzir promjene u porodičnoj strukturi i načinu života.\nTokom četvrtog dana zasijedanja održane su śednice Komiteta za migracije, izbjeglice i raseljena lica, Komiteta za socijalna pitanja, zdravstvo i održivi razvoj, Komiteta za kulturu, nauku, obrazovanje i medije, Komiteta za ravnopravnost i sprečavanje diskriminacije, Komiteta za pravna pitanja i ljudska prava i Zajedničkog komiteta. Takođe, održan je i sastanak predśednice Parlamentarne skupštine Savjeta Evrope sa šefovima stalnih delegacija u PSSE\nPosljednji dan zasijedanja biće posvećen temama: prepoznavanje i sprečavanje neorasizma i jačanje saradnje u borbi protiv sajber terorizma i drugih napada velikih razmjera na Internetu.


Srpska će proizvoditi vatromet | Banjaluka.net\nSrpska će proizvoditi vatromet\nMinistar industrije, energetike i rudarstva Republike Srpske Petar Đokić, načelnik pelagićke opštine Simo Stakić i direktor izraelskog preduzeća “Moram vatrometi” Jaron Mor potpisali su danas u Banjaluci protokol o saradnji na izgradnji fabrike vatrometa u Pelagićevu, čija je vrijednost četiri miliona evra.\nĐokić je istakao da je to vrlo značajan industrijski projekat, u čijoj će prvoj fazi biti zaposleno 60 lica, te da je riječ o izraelskom investitoru koji prvi put ulaže u Evropi.\n“Za nas je izuzetno važno da će projekat biti realizovan na području nerazvijene opštine Pelagićevo, gdje će to biti prvi industrijski projekat ove vrste. To će biti značajan doprinos razvoju cijele Posavine, jer će u projekat biti uključeno mnoštvo lokalnih komanija koje će pružati određene usluge”, rekao je Đokić novinarima nakon potpisivanja protokola.\nĐokić je dodao da će Vlada Srpske, zajedno sa lokalnom zajednicom, obezbijediti zemljište za gradnju fabrike, izgradnju infrastrukture do lokacije objekta, sve potrebne instalacije, komunalne priključke, kao i potrebne dozvole.\n“Iz sredstava za podršku razvoju privrede Vlada će podržati ovaj projekat, jer je riječ o jednoj novoj proizvodnji koja ne postoji u Evropi”, naveo je Đokić.\nDirektor preduzeća “Moram vatrometi” Jaron Mor rekao je da će fabrika, osim zapošljavanja prvih 60 do 80 radnika, imati još dva kruga zapošljavanja.\n“Proizvodićemo vatromet i pirotehnička sredstva za evropsko tržište, čiji su trenutni zahtjevi vrijedni 14 milijardi evra. Ako ovdje uspijemo da proizvedemo jedan procenat od toga, svi ćemo uspjeti”, poručio je Mor.\nOn je dodao da je ovo izraelsko preduzeće prije tri godine došlo na ideju da gradi fabriku u Evropi, te da je šef Predstavništva Republike Srpske u Izraelu Arie Livne naglasio da to može biti jedino u Srpskoj.\n“Na projektu radimo već dvije godine i nadamo se da ćemo naredne godine vidjeti rezultate. Imamo prostor, znanje i možemo ispuniti zahtjeve, čekaju se samo potrebne dozvole i možemo početi da radimo”, rekao je Mor.\nNačelnik opštine Pelagićevo Simo Stakić naglasio je da je lokalna zajednica pripremila privrednu zonu za ovakvu investiciju, te da će investitoru u prvoj fazi realizacije projekta ustupiti 20 hektara zemljišta, a ukoliko bude potrebno i dodatnih 20 hektara, koje će obezbijediti od privatnih lica putem eksproprijacije ili slobodnom pogodbom.\n“Smatram da će ovakva investicija značiti zapošljavanje i zadržavanje omladine u Pelagićevu, kao i da će lokalna zajednica imati višestruku korist od ovog projekta”, naveo je Stakić.\nRADOJIČIĆ SA KORMAKOVOM Realizovano više zajedničkih projekata\nGradonačelnik Banjaluke Igor Radojičić primio je danas u oproštajnu posjetu ambasadora SAD u BiH Marin Kormak i zahvalio joj na višegodišnjoj saradnji u okviru koje je u Banjaluci realizovano više projekata, zahvaljujući USAID-u i američkoj Ambasadi. “Najveći projekat su ulaganja u Ramićima, čime je omogućeno da veći broj poslovnih subjekata uđe u Poslovnu zonu”, naveo\nSoliteri na tri lokacije u centru Banjaluke?\nBilo je mnogo debate u vezi sa soliterima na području grada i u Prijedlogu odluke o donošenju regulacionog plana dijela centralnog područja ostala je mogućnost da se na barem tri zone u gradu izgrade soliteri. Rekao je ovo gradonačelnik Igor Radojičić nakon sjednice Kolegijuma Skupštine grada, posljednje u ovoj godini, i naglasio da solitere imaju\nMALA, ALI VELIKA Desetogodišnja Banjalučanka Marija u akciji “S ljubavlju hrabrim srcima”\nDesetogodišnja Marija Brkić iz Banjaluke ističe da je akcija “S ljubavlju hrabrim srcima” izuzetno značajna jer ima veliki cilj – da pomogne bolesnoj djeci, te da je ponosna što će biti u prilici da je uveliča pjesmom i talenat iskoristi u humanitarne svrhe.\nNACRT BUDŽETA ZA IDUĆU GODINU Zadnja ovogodišnja sjednica gradske skupštine 26. decembra\nNaredna, 28. sjednica Skupštine grada Banja Luka biće održana 26. decembra, odlučeno je na današnjoj sjednici skupštinskog Kolegijuma. Ukoliko dođe do nastavka zbog obimnog dnevnog reda, on će biti održan 27. decembra.\nM:TEL VIBER CHAT BOT IMA SVE ODGOVORE Brzo i lako saznajte sve novosti iz m:tel-a, zabavite se uz nove m:stikere\nPutem m:tel Viber Chat Bot-u budite uvijek u toku i saznajte prvi sve m:tel aktuelne ponude i informacije o uređajima, paketima i uslugama. Chat Bot predstavlja novi vid komunikacije koji na jednostavan i brz način pruža sve informacije koje mogu zanimati korisnike m:tel-a. Pridružite nam se na Viberu, pronađite m:tel BiH i isprobajte Chat Bot.\nRADOVI PROFESORA I STUDENATA TEHNOLOŠKOG FAKULTETA Prodajna izložba u galeriji “Plus”\nU susret predstojećim praznicima u galeriji “Plus”, izložbeno-prodajnom salonu Muzeja savremene umjetnosti RS, sutra će s početkom u 19 časova biti otvorena novogodišnja prodajna izložba radova profesora i studenata Tehnološkog fakulteta Univerziteta u Banjaluci.\nIG: Mjerenje kvaliteta vazduha za 11. decembar, i dalje u prvoj kategoriji\nNa osnovu rezultata mjerenja na lokacijama: Paprikovac, Borik i Centar, kvalitet vazduha u Banjoj Luci za 11. decembar bio je u prvoj kategoriji. Navodi se ovo u izvještaju Instituta za građevinarstvo „IG“, koje obavlja mjerenja za grad Banju Luku.


Aktuelno, Srbija i region, Vesti — By taty on June 23, 2013 9:14 am\nPosle sparnog dana, jako nevreme je zadesilo delove Srbije. Kiša je padala u celoj Srbiji, a grad veličine pesnice pao je u Inđiji, Novim Karlovcima, Novom Slankamenu pri čemu je napravljena velika materijalna šteta.\nPrema rečima Igora Nedeljkovića, dežurnog lekara u Hitnoj pomoći Inđije, za pomoć se obratilo više od 30 građana koji su zadobili kontuzije glave ili povrede ekstremiteta. Na sreću, kaže on, niko nije teže povređen.\nInđija je “razorena ledom”, a automobili koji su bili na ulicama su polupani, kao i crepovi na kućama, a prema rečima meštana Inđije nijedna protivgradna raketa nije ispaljena.\nTags: Grad veličine pesnice pogodio Inđiju, Inđija, Inđiju je sinoć pogodilo veliko nevreme, Nevreme u Inđiji, Srbija, U Inđiji padao grad veličine teniske loptice, Vesti, Vesti iz Srbije\nPostanite sami svoj majstor! Sve što vam je potrebno su bezbojni lak, senke za oči (bilo kakve, mogu čak...


Otvorena XIII Likovna kolonija Malog Zvornika – Mali Zvornik Info\nBiblioteka Društvo Kultura i umetnost Mali Zvornik Opština Mali Zvornik\nOtvorena XIII Likovna kolonija Malog Zvornika\n29. juna 2018. 29. juna 2018. Dalibor Krstić\nTradicionalno junsko okupljanje slikara u Malom Zvorniku počelo je na Vidovdan, u okviru XIII Likovne kolonije Malog Zvornika, koju organizuje Biblioteka „17. septembar”, uz podršku opštine Mali Zvornik. Na manifestaciji, koja od prošle godine, uz mnoštvo pratećih sadržaja, traje četiri dana, učestvuje oko 30 umetnika iz gotovo svih krajeva Srbije.\nPrilikom otvaranja slikarske kolonije, direktorica malozvorničke biblioteke Slavojka Spasenović pozdravila je učesnike i goste, izrazivši zadovoljstvo što je u prilici da otvori manifestaciju sa tradicijom, koja, bez prekida u organizovanju, traje od 2005. godine.\nOna je najavila da ovogodišnji program Likovne kolonije u Malom Zvorniku, pored radnog dela, koji će se odvijati na različitim lokacijama na teritoriji opštine, uključuje niz drugih aktivnosti za učesnike, kao što je obilazak kulturno–istorijskih znamenitosti Malog Zvornika, izlete u prirodi, učešće u radionici projekta „Novim stazama lekovitog bilja” i završni događaj manifestacije, u okviru kojeg će biti otvorena izložba radova nastalih na ovogodišnjoj likovnoj koloniji.\nSpasenovićeva je zahvalila lokalnoj upravi u Malom Zvorniku na podršci koju je i ove godine pružila u organizovanju kulturnog događaja, koji svake godine u Mali Zvornik dovede brojne umetnike iz skoro svih krajeva Srbije.\nZamenik predsednika opštine Mali Zvornik Miloš Radojčić, koji se takođe obratio učesnicima i gostima na otvaranju XIII malozvorničke likovne kolonije, rekao je da ova manifestacija na najbolji način promoviše vrednosti i turističke potencijale opštine, ističući da će lokalna uprava nastaviti da podržava takve i slične događaje.\nJedan od redovnih učesnika Likovne kolonije Malog Zvornika, slikar Sava Babić iz Loznice, koji je stalni učesnik manifestacije od njenog osnivanja 2005. godine, ovom prilikom pohvalio je rad opštine Mali Zvornik i biblioteke na polju kulture, istakavši da neke veće opštine u Srbiji događaje kao što je likovna kolonija ne organizuju na toliko kvalitetan način, kao što to čine u Malom Zvorniku.\nOn je rekao svojim kolegama, umetnicima, koji su prvi put na likovnoj koloniji u Malom Zvorniku, da će moći da se uvere u sve ono o čemu je govorio tokom predstojeća četiri dana manifestacije.\nBabić je primetio da organizatori ne štede kada je tehnička podrška u pitanju, jer uvek, kako je rekao, obezbede dovoljnu količinu kvalitetnih materijala za rad slikara.\nGost domaćin malozvorničke likovne kolonije, slikar Babić poželeo je učesnicima da se na manifestaciji osećaju opušteno i stvaralački.\nSvoje obraćanje završio je rečima da priroda u Malom Zvorniku takođe nije škrta i da će umetnici i te kako imati šta da slikaju.\nNjegov kolega, slikar Žarko Bošković iz Bajine Bašte, takođe dugogodišnji učesnik Likovne kolonije Malog Zvornika, pohvalio je manifestaciju, rekavši da je siguran da će slikari koji su ove godine prvi put u Malom Zvorniku poželeti da opet dođu.\n„Likovna kolonija Malog Zvornika 2018” trajaće od 28. juna do 01. jula tekuće godine. Izložba radova koji će nastati u tom periodu biće otvorena u Domu kulture u Malom Zvorniku u nedelju, 01. jula, u 17.00 časova.\nLink – Foto galerija: Mali Zvornik info\n← Drugi dan Vidovdanskog turnira – Mali Zvornik 2018.\nTreći dan Vidovdanskog turnira – Mali Zvornik 2018. →\nDvodnevna obuka o standardima kvaliteta od značaja za poslovanje\n1. februara 2019. Dalibor Krstić Komentari su isključeni na Dvodnevna obuka o standardima kvaliteta od značaja za poslovanje\nŠah klub „Granit“ iz Radalja plasirao se u Srpsku ligu\n10. juna 2021. Mali Zvornik Info Komentari su isključeni na Šah klub „Granit“ iz Radalja plasirao se u Srpsku ligu


MOL ostvario dobit od 1,1 milijardi dolara\nMađarska naftna grupa MOL ostvarila je u 2018. godini neto dobit od 1,1 milijardi dolara, što je na nivou rezultata iz prethodne godine, saopšteno je iz te kompanije.\nDobit pre kamata, oporezivanja, deprecijacije i amortizacije (EBITDA) je povećana za 10 procenata, dostigavši 2,69 milijardi dolara, čime su, kako se navodi, nadmašeni ciljevi postavljeni za 2018. godinu.\nMOL je nastavio sa snažnim generisanjem slobodnog novčanog toka na 1,4 milijarde dolara, u čemu je sektor Istraživanje i proizvodnja siorove nafte i gasa (Upstream) učestvovao sa blizu 70 odsto iznosa, prenosi RTV.\n"Očekujemo da ćemo u ovoj godini ostvariti EBITDA od blizu 2,3 milijarde američkih dolara, uzimajući u obzir konzervativnije okruženje Downstream segmenta (prerada nafte i gasa) i cenu od oko 60 američkih dolara po barelu Brent nafte", izjavio je Žolt Hernadi, predsednik Uprave i glavni izvršni direktor MOL-a.\nSaudijska Arabija ima veće zalihe nafte nego što se mislilo\nRusija od sporazuma o smanjenju proizvodnje nafte zaradila 120 milijardi dolara


Normalizacija nije blizu: Državna pomoć sprečava bankrotstva firmi\nPrivreda i pandemija\nDržavna pomoć nemačkim preduzećima uvedena tokom pandemije sprečiće talas bankrotstava i ne treba je ukidati, smatra generalni direktor Udruženja nemačkih banaka (BdB).\nIsto tako ne treba prerano proglasiti povratak normalnosti jer je ekonomska situacija neizvesna, rekao je Kristijan Osig (Christian Ossig) za dpa.\n"Raspoloženje u preduzećima je u poslednje vreme prilično opalo," rekao je Osig. "Ali i dalje ne očekujemo veliki talas bankrotstava."\nMeđutim, prema analizi BdB objavljenoj u sredu, mnoge oblasti kao što su sajmovi, turizam i gastronomija "još su daleko od normalizacije."\n"Naročito male kompanije pokazuju svoje prve rupe u kapitalu," piše BdB. Iako se ne očekuje masovna insolventnost, kako se navodi u analizi, naredni meseci bi nekim firmama mogli da donesu nesigurnost.\nBanke imaju dobre rezerve u slučaju mogućeg neispunjavanja obaveza preduzeća, rekao je Osig, ali ih u sadašnjoj situaciji, kada se pandemiji ne vidi kraj, ne treba opterećivati dodatnim kapitalnim zahtevima.\nOsig je zabrinut zbog značajnog porasta stope inflacije.\n"S naše tačke gledišta, rast inflacije će trajati duže nego što smo do skora očekivali. Postoji niz faktora koji sugerišu da trenutno doživljavamo strukturni trend poskupljenja."\nPrema preliminarnim podacima zavoda za statistiku, potrošačke cene u Nemačkoj su u novembru bile više za 5,2 odsto u odnosu na isti mesec prošle godine.\nEvropska centralna banka srednjoročno nastoji da u celoj evrozoni stopu inflacije održi na dva odsto.\n"Ni jedan preduzetnik sa kojim sam razgovarao u proteklih nekoliko meseci ne misli da će inflacija u doglednoj budućnosti pasti ispod dva odsto," rekao je Osig. "Kompanije su to uzele u obzir u svom planiranju, uključujući povećanje cena svojih proizvoda."


Tači posetio prelaz Jarinje na severu KiM - Sputnjik Srbija\n16:43 31 Mart 2020\n17:19 31.08.2016 Preuzmite kraći link\nTači je na Jarinju boravio u društvu direktora kosovske policije Špend Mađunija i direktora Carine Ljuljzima Rafune.\nRazgovarao je sa pripadnicima kosovske policije i carine na punktu, a rukovao se i sa predstavnicima Euleksa, prenela je Radio-televizija Srbije.\n„Mi smo tu da ohrabrimo sve službenike i ljude Kosova koji rade odličan posao, sa svakodnevnim obavezama na carini i bezbednosti i sigurnosti. Čestitam i pohvaljujem sve policijske i carinske službenike koji rade zajedno, Albance, Srbe i druge, u skladu sa zakonima Kosova i evropskim standardima“, rekao je Tači.\n„Celokupna normalizacija i normalan rad su rezultat dijaloga u Briselu o slobodnom kretanju ljudi i roba. Drago mi je da vidim normalnu situaciju, bolju komunikaciju i kretanje ljudi. Ostaje nam da u ime kosovskih institucija ovde podržimo sve stručne timove“, rekao je Tači.\nOn je potvrdio da je njegova poseta prvi put da je neki kosovski predsednik posetio krajnju tačku severa Kosova.\nTači je, prema amaterskim snimcima posete, objavljenim u medijima na albanskom, do Jarinja stigao magistralnim putem, u koloni automobila i uz obezbeđenje.\nZvanične najave Tačijeve posete severu Kosova iz kabineta predsednika nije bilo.\nposeta, Hašim Tači, Jarinje, Kosovo i Metohija